title: S/S Yorkbrook

text: Toinen asekuljetus tehtiin joulukuussa 1936. Espanjan hallituksen edustajana siitä oli Helsingissä neuvottelemassa sosialistipoliitikko José Calviño Ozores ja kaupan rahoittajana ilmeisesti toimi tasavaltalaisia tukenut Neuvostoliitto. Barcelonaan laivattu lasti käsitti 400 japanilaisvalmisteista kivääriä ja kaksi miljoonaa patruunaa, 88 kranaatinheitintä ja 15 000 kranaattia, 400 Suomi-konepistoolia ja 860 000 patruunaa, 230 Colt-konekivääriä, kolme Kruppin valmistamaa kanuunaa sekä 12 kenttäkanuunaa ja 18 000 kranaattia. Laivan mukana oli myös 42 japanilaisvalmisteista 75 VK 98 -vuoritykkiä, jotka ostettiin suojeluskuntajärjestöltä. Se puolestaan oli saanut tykit vuoden 1918 sisällissodan aikana sotasaaliina punakaartilta. Joidenkin tietojen mukaan lastina oli Tikkakoski Oy:tä ostettujen konepistoolien ohella myös Lahti-Saloranta-pikakiväärejä, mutta espanjalaisissa tasavaltalaisten aseistusta koskevissa lähteissä niitä ei mainita. Samojen lähteiden mukaan baskiarmeijalle päätyneet Suomi-konepistoolit myytiin virallisesti Viroon.


title: S/S Yorkbrook

text: Viimeiselle Helsingistä Espanjaan suuntautuneelle matkalleen "Yorkbrook" lähti 22. helmikuuta 1937. Sen määränpäänä oli nyt Barcelonan sijasta Biskajanlahden rannalla sijaitseva Santander. Kansainvälisen kuljetustyöntekijöiden liiton ITF:n hollantilainen puheenjohtaja Edo Fimmen otti Niilo Wälläriin yhteyttä ennen aluksen lähtöä ja pyysi tätä palkkaamaan laivaan luotettavan radistin, pelätessään kapteenin ohjaavan laivansa kansallismielisten käsiin. Ajatuksena oli, että radiosähköttäjä ottaa yhteyttä tasavaltalaisiin, joiden alukset sitten saattaisivat "Yorkbrookin" turvallisesti perille.


title: S/S Yorkbrook

text: Varotoimista huolimatta alus kuitenkin joutui Biskajanlahdella kapinallisten haltuun, kun viholliselle myymistään aseista katumapäälle tullut Joseph Veltjens oli paljastanut tietonsa nationalisteille. "Yorkbrookin" vallannut risteilijä "Canarias" yritti 4. maaliskuuta siepata myös linjalaiva "Galdamesin", joka oli matkalla Ranskan Bayonnesta Espanjan Baskimaalle. Machichacon niemen edustalla "Canarias" joutui taisteluun linjalaivaa saattaneiden baskilaivaston aseistettujen troolareiden kanssa, jolloin "Yorkbrook" pääsi pakenemaan. Laiva saapui lopulta vuorokautta myöhemmin kalastusalusten turvaamana Bormeon satamaan, jossa sen lasti purettiin.


title: Eurocup Formula Renault 2.0 -kausi 2017

text: Eurocup Formula Renault 2.0 -kausi 2017 oli 27. nykyiselle Eurocup Formula Renault-sarjalle. Kausi alkoi 22. huhtikuuta Italian Monzassa ja päättyi 29. lokakuuta Espanjan Barcelonassa.


title: Eurocup Formula Renault 2.0 -kausi 2017

text:
R = Sarjan tulokas kaudella 2017
G = vieraileva kuljettaja, joka ei ole oikeutettu saamaan pisteitä.


title: Eurocup Formula Renault 2.0 -kausi 2017

text: Kaudella ajettiin yhteensä 23 kilpailua kymmenellä eri radalla. Monacon kilpailut ajettiin Formula 1:sten Monacon GP:n yhteydessä.


title: Maisan ja Nikon luksusmatkat

text: Maisan ja Nikon luksusmatkat on 5. syyskuuta 2016 Fox-kanavalla alkanut tositelevisiosarja, jossa Maisa Torppa ja Niko Saarinen lomailevat Espanjan kohteissa.


title: Martin Segerstråle

text: Martin Segerstråle (s. 31. elokuuta 1984 Turku) on suomalainen pianisti, kuoronjohtaja, kapellimestari ja säveltäjä.


title: Martin Segerstråle

text: Segerstråle on opiskellut Musical Direction and Coaching -linjalla Lontoon Royal Academy of Musicissa 2015-2016 ja suoritti kuoronjohdon ja pianonsoiton diplomitutkinnot Sibelius-Akatemialla keväällä 2015. Hän on tämän lisäksi opiskellut musiikkitiedettä Åbo Akademissa.


title: Martin Segerstråle

text: Martin Segerstråle on johtanut useita Turun seudun kuoroja ja oli vuoden 2010 Studentkören Brahe Djäknarin taiteellinen johtaja. Segerstråle on myös Ensemble Vidan perustajajäsen ja ensimmäinen taiteellinen johtaja. Hänelle myönnettiin lokakuussa 2014 Finlands Svenska Sång- och Musikförbundin Kurt-Erik Långbacka -palkinto nuorelle lupaavalle johtajalle. Keväällä 2015 Segerstrålelle myönnettiin Svenska Kulturfondenin jokavuotinen kulttuuripalkinto hänen työstään Suomen musiikkielämän hyväksi.


title: Martin Segerstråle

text: Kaudella 2017-2018 Segerstråle johti Tampereen Teatterin tuottaman Andrew Lloyd Webberin Cats-musikaalin.


title: Jules Sylvain

text: Jules Sylvain, oik. Axel Stig Hansson, (11. kesäkuuta 1900 Tukholma – 29. lokakuuta 1968 Castiglione della Pescaia, Italia) oli ruotsalainen viihdemuusikko ja -säveltäjä.


title: Jules Sylvain

text: Stig Hansson oli näyttelijäperheen poika. Hänen isänsä oli Axel Hansson ja äitinsä Suomessakin vaikuttanut Valborg Hansson. Hansson aloitti uransa 18-vuotiaana kahvilapianistina. Hieman myöhemmin hän ryhtyi säveltämään lauluja Ernst Rolfin ja Karl Gerhardin suosittuihin revyyohjelmiin nimimerkillä Jules Sylvain. Uransa aikana Hansson käytti lähes kolmeakymmentä salanimeä, joita olivat Jules Sylvainin lisäksi muiden muassa Nick Layton, Einar Björke, Willy Bramsen, Otto Herrmann ja Peter Lebedjeff. Hanssonin sävellykset julkaisi hänen oma kustannusliikkeensä Edition Sylvain. 1930-luvulla Hansson oli Svensk Filmindustrin hovisäveltäjä, ja hän laati myös viisi elokuvakäsikirjoitusta. Vuonna 1943 esitettiin Tukholman oopperassa hänen operettinsa "Zorina".


title: Jules Sylvain

text: Hanssonin ensimmäinen suurmenestys oli valssi "Vintergatan", jonka Sven-Olof Sandberg levytti vuonna 1927. Levyä myytiin kaikkiaan yli satatuhatta kappaletta. Suomeksi laulun levytti Georg Malmstén nimellä "Tähtivyö". Uuden version valssista teki vuonna 1960 Tapio Rautavaara nimellä "Linnunrata". Monet muutkin Hanssonin sävelmät tulivat suosituiksi Suomessa, kuten esimerkiksi "Tangokavaljeeri", "Lentäjän valssi" ja "Luutnantin sydän". Suomessa Hanssonin sävellyksiä ovat Malmsténin ja Rautavaaran lisäksi levyttäneet muiden muassa Matti Jurva, Hannu Hovi, Henry Theel ja Olavi Virta, myöhemmin myös Reijo Kallio, Topi Sorsakoski, Pirkka-Pekka Petelius ja Solistiyhtye Suomi.


title: Jules Sylvain

text: Luonteeltaan levoton Hansson kyllästyi perin pohjin ruotsalaiseen byrokratiaan ja muutti vuonna 1947 Fidži-saarille, jossa hän ryhtyi banaaninviljelijäksi. Hirmumyrskyn tuhottua viljelykset hän siirtyi viisi vuotta myöhemmin asumaan Mallorcalle, jossa hän viihdytti muusikkona ruotsalaisia matkailijoita. Elämänsä viimeiset vuodet hän asui Italiassa.


title: Matti Autio

text: Matti Autio -nimisiä henkilöitä ovat olleet:


title: Uku (1944)

text: Uku () oli keisarillisen Japanin laivaston Ukuru-luokan saattaja toisessa maailmansodassa.


title: Uku (1944)

text: Alus tilattiin Sasebon laivastontelakalta osana vuoden 1944 hankintoja. Sen köli laskettiin 1. elokuuta 1944 ja alus laskettiin vesille 12. marraskuuta. Alus otettiin palvelukseen 30. joulukuuta.


title: Uku (1944)

text: Alus poistettiin alusluettelosta 5. lokakuuta 1945 ja se aloitti seuraavana päivänä kotiutettavien sotilaiden kuljetukset Japaniin. Alus luovutettiin 4. heinäkuuta 1947 Yhdysvalloille ja se romutettiin.


title: Kuga (1944)

text: Kuga () oli keisarillisen Japanin laivaston Ukuru-luokan saattaja toisessa maailmansodassa.


title: Kuga (1944)

text: Alus tilattiin Sasebon laivastontelakalta osana vuoden 1944 hankintoja. Sen köli laskettiin 1. elokuuta 1944 ja alus laskettiin vesille 19. marraskuuta. Alus otettiin palvelukseen 25. tammikuuta 1945.


title: Kuga (1944)

text: Alus poistettiin alusluettelosta 30. marraskuuta 1945 ja sen romutus saatiin päätökseen 30. toukokuuta 1948.


title: Iō (1945)

text: Iō () oli keisarillisen Japanin laivaston Ukuru-luokan saattaja toisessa maailmansodassa.


title: Iō (1945)

text: Alus tilattiin Maizurun laivastontelakalta osana vuoden 1944 hankintoja. Sen köli laskettiin 25. marraskuuta 1944 ja alus laskettiin vesille 12. helmikuuta 1945. Alus otettiin palvelukseen 24. maaliskuuta.


title: Iō (1945)

text: Alus poistettiin alusluettelosta 5. lokakuuta 1945 ja se aloitti kotiutettavien joukkojen kuljetukset Japaniin 1. joulukuuta. Aluksen romutus saatiin päätökseen 2. heinäkuuta 1948.


title: Inagi (1944)

text: Inagi () oli keisarillisen Japanin laivaston Ukuru-luokan saattaja toisessa maailmansodassa.


title: Inagi (1944)

text: Alus tilattiin Mitsui Engineering & Shipbuildingin Tamanon telakalta osana vuoden 1944 hankintoja. Sen köli laskettiin 15. toukokuuta 1944 ja alus laskettiin vesille 25. syyskuuta. Alus otettiin palvelukseen 16. joulukuuta.


title: Inagi (1944)

text: Alus upotettiin 9. elokuuta 1945 ilmahyökkäyksessä Hachinohenssa ja se poistettiin alusluettelosta 15. syyskuuta.


title: Habushi (1944)

text: Habushi () oli keisarillisen Japanin laivaston Ukuru-luokan saattaja toisessa maailmansodassa.


title: Habushi (1944)

text: Alus tilattiin Mitsui Engineering & Shipbuildingin Tamanon telakalta osana vuoden 1944 hankintoja. Sen köli laskettiin 20. elokuuta 1944 ja alus laskettiin vesille 20. marraskuuta. Alus otettiin palvelukseen 10. tammikuuta 1945.


title: Habushi (1944)

text: Alus poistettiin alusluettelosta 5. lokakuuta ja se aloitti kotiutettavien joukkojen kuljetukset Japaniin 1. joulukuuta. Alus luovutettiin 6. syyskuuta 1947 Yhdysvalloille ja sen romutus saatiin päätökseen 13. lokakuuta.


title: Ojika (1944)

text: Ojika () oli keisarillisen Japanin laivaston Ukuru-luokan saattaja toisessa maailmansodassa.


title: Ojika (1944)

text: Alus tilattiin Mitsui Engineering & Shipbuildingin Tamanon telakalta osana vuoden 1944 hankintoja. Sen köli laskettiin 7. syyskuuta 1944 ja alus laskettiin vesille 30. joulukuuta. Alus otettiin palvelukseen 21. helmikuuta 1945.


title: Ojika (1944)

text: Alus upposi 2. toukokuuta 1945 torpedoituna Keltaisellamerellä ja se poistettiin alusluettelosta 25. toukokuuta.


title: Alivuokra-asunto

text: Alivuokra-asunto on asunto, jonka varsinainen vuokralainen on vuokrannut eteenpäin. Alivuokra-asunnon asukasta kutsutaan alivuokralaiseksi.


title: Alivuokra-asunto

text: Alivuokrasopimus () on yleinen asumismuoto erityisesti Ruotsin suurissa kaupungeissa, joissa asuntotilanne on heikko. Vuokralainen tarvitsee yleensä asunnon omistajan luvan asunnon alivuokraamiseksi joko asumisoikeusyhdistykseltä tai asunnon omistajalta. Asunnon käyttäjästä riippumatta varsinainen vuokralainen on aina vastuussa asunnostaan.


title: Alivuokra-asunto

text: Suomessa alivuokrauksena pidetään tilannetta, jossa asuinhuoneistosta vuokrataan korkeintaan 50 prosenttia toisen käyttöön. Vuokranantaja ei voi kieltää alivuokrausta. Sen sijaan "jälleenvuokrauksella" tarkoitetaan vuokrasuhdetta, jossa alkuperäinen vuokralainen vuokraa koko huoneiston eteenpäin. Se on kielletty ilman vuokranantajan lupaa.


title: Alivuokra-asunto

text: Jatkosodan jälkeisen asuntopulan aikaan alivuokrauksesta tuli monissa Suomen kaupungeissa velvollisuus. Antti Malinen selvitti väitöskirjassaan, että esimerkiksi Helsingissä otettiin käyttöön huone ja henkilö -periaate 15. lokakuuta 1944. Se tarkoitti, että asunnonhaltijalla oli oikeus pitää vain yhtä huonetta vakituista asukasta kohden. Huoneenvuokrauslautakunnat osoittivat ylimääräisiin huoneisiin alivuokralaisia. Malisen mukaan monet ottivat nurkkiinsa vapaaehtoisesti naapureita, ystäviä tai sukulaisia, usein paljon vaadittua enemmän.


title: Kalle Mattila

text: Kalle Oskari Mattila (s. 1991) on suomalainen toimittaja ja markkinoinnin ammattilainen. Hän asuu New Yorkissa.


title: Kalle Mattila

text: Mattila kirjoittaa säännöllisesti amerikkalaiseen "The Atlantic" -julkaisuun sekä kansainväliseen "Monocle" - lifestylelehteen. Hänen tekstejään on myös julkaistu "Business Insiderin" sivuilla.


title: Kalle Mattila

text: Mattilan ensimmäinen artikkeli ilmestyi "Helsingin Sanomissa" kun kirjoittaja oli 13-vuotias. Mattila toimi 15-vuotiaana matkailulehti "Mondon" ja "Matkaopas"-lehden avustajana, sekä "Helsingin Sanomien" NYT-liitteen nuorten TV-raadin jäsenenä.


title: Kalle Mattila

text: Vuonna 2004 Mattila esiintyi Silvia Modigin toimittamassa, Yle TV2 -kanavalla nähdyssä, liki puolentunnin pituisessa "Kallen maailma" -dokumentissa.. 12-vuotiaan Mattilan elämää kuvaava dokumentti oli vuonna 2005 ehdolla parhaaksi suomalaiseksi nuorten dokumentiksi Oulun kansainvälisillä lasten- ja nuortenelokuvien festivaaleilla. Dokumentin vaikutusta käsiteltiin myös akateemisessa tutkimuksessa..


title: Kalle Mattila

text: Mattila on ollut töissä suuressa englanninkielisessä Penguin Books -kustantamossa, jossa hän on ollut ehdolla useaan kansainväliseen markkinoinnin ammattilaisen palkintoon. Hän on myös luennoinut merkittävissä markkinointitapahtumissa.


title: Kalle Mattila

text: Mattila pitää hallussaan kolmea hopeamitalia street-tanssin Suomen mestaruuskilpailuista vuosilta 2006 ja 2009 sekä 8. sijaa street-tanssin Euroopan mestaruuskisoista vuodelta 2006.


title: Kalle Mattila

text:
Kalle Mattila opiskeli kandidaatintutkintonsa Lontoon yliopistossa. Sinne hän päätyi Helsingin Suomalaisen Yhteiskoulun IB-linjalta. Hän on myös Suomen Kulttuurirahaston UWC-stipendiaatti vuodelta 2008.
Tällä hetkellä Mattila suorittaa stipendiaattina luovan kirjoittamisen tutkintoa Columbian yliopistossa New Yorkissa.


title: Kanawa (1945)

text: Kanawa () oli keisarillisen Japanin laivaston Ukuru-luokan saattaja toisessa maailmansodassa.


title: Kanawa (1945)

text: Alus tilattiin Mitsui Engineering & Shipbuildingin Tamanon telakalta osana vuoden 1944 hankintoja. Sen köli laskettiin 15. marraskuuta 1944 ja alus laskettiin vesille 20. tammikuuta 1945. Alus otettiin palvelukseen 15. maaliskuuta.


title: Kanawa (1945)

text: Alus poistettiin alusluettelosta 5. lokakuuta 1945 ja se aloitti kotiutettavien joukkojen kuljetukset Japaniin 1. joulukuuta. Alus luovutettiin 14. elokuuta 1947 Britannialle ja se romutettiin.


title: Takane (1945)

text: Takane () oli keisarillisen Japanin laivaston Ukuru-luokan saattaja toisessa maailmansodassa.


title: Takane (1945)

text: Alus tilattiin Mitsui Engineering & Shipbuildingin Tamanon telakalta osana vuoden 1944 hankintoja. Sen köli laskettiin 15. joulukuuta 1944 ja alus laskettiin vesille 13. helmikuuta 1945. Alus otettiin palvelukseen 26. huhtikuuta.


title: Takane (1945)

text: Alus poistettiin alusluettelosta 5. lokakuuta 1945 ja sen romutus saatiin päätökseen 27. marraskuuta 1947.


title: Habuto (1945)

text: Habuto () oli keisarillisen Japanin laivaston Ukuru-luokan saattaja toisessa maailmansodassa.


title: Habuto (1945)

text: Alus tilattiin Hitachi Zōsenilta Sakurajimasta osana vuoden 1944 hankintoja. Sen köli laskettiin 3. joulukuuta 1944 ja alus laskettiin vesille 28. helmikuuta 1945. Alus otettiin palvelukseen 7. huhtikuuta.


title: Habuto (1945)

text: Alus poistettiin alusluettelosta 23. lokakuuta 1945 ja se aloitti kotiutuvien joukkojen kuljetukset Japaniin 1. joulukuuta. Alus luovutettiin 17. heinäkuuta 1947 Britannialle ja se romutettiin.


title: Ritva-Liisa Harjumaa

text: Ritva-Liisa Harjumaa (o.s. Lavi, s. Helsinki) on suomalainen lehtori, kirjailija ja lavarunouden SM-nelonen vuodelta 2007. Rovaniemellä asuva Harjumaa on julkaissut 24 teosta, joista suuri osa oman Revontulet -pienkustantamon kautta. Harjumaa on toiminut englannin, saksan ja viestinnän lehtorina kauppaoppilaitoksessa. Lisäksi Harjumaa tunnetaan eri lehdissä julkaistuista satiirista kannanotoista ja kirjoittamistaan näytelmistä.


title: Ritva-Liisa Harjumaa

text:
Harjumaa tunnetaan myös monipuolisena pianomuusikkona ja laulajien säestäjänä, jonka ohjelmisto käsittää sekä hengellistä, klassista että viihdemusiikkia. Musiikkiopintonsa hän aloitti Lahdessa Viipurin musiikkiopistossa.
Ritva-Liisa Harjumaan tekstejä sisältäviä antologioita:


title: Ritva-Liisa Harjumaa

text: Suomen Näytelmäkirjailijaliiton sivulta löytyy myös Ritva-Liisa Harjumaan vuoropuheluita ja pienoisnäytelmiä:


title: Trisykloheksyylifosfiini

text: Trisykloheksyylifosfiini (CHP) on fosfiineihin kuuluva orgaaninen yhdiste. Yhdistettä käytetään orgaanisen kemian synteeseissä useiden katalyyttien ligandina.


title: Trisykloheksyylifosfiini

text: Trisykloheksyylifosfiini on huoneenlämpötilassa valkoista kiteistä ainetta. Yhdiste hapettuu herkästi ilman vaikutuksesta trisykloheksyylifosfiinioksidiksi. Trisykloheksyylifosfiini on veteen liukenematonta, mutta liukenee useisiin orgaanisiin liuottimiin. Trisykloheksyylifosfiini muodostaa komplekseja useiden siirtymämetallien kanssa. Yhdiste on suhteellisen labiili ligandi ja korvautuu helposti muilla ligandeilla. Verrattuna toiseen yleiseen fosfiiniligandiin trifenyylifosfiiniin, trisykloheksyylifosfiinin ligandikartiokulma on suurempi ja yhdiste on voimakkaammin emäksinen (pK-arvo on 9,7) ja voimakkaammin steerisesti estynyt.


title: Trisykloheksyylifosfiini

text: Trisykloheksyylifosfiinia valmistetaan tyypillisimmin fosforitrikloridin ja sykloheksyylimagnesiumbromidin välisellä reaktiolla tai pelkistämällä vedyttämällä trifenyylifosfiinia niobiumkatalyyttien läsnä ollessa.


title: Trisykloheksyylifosfiini

text: Trisykloheksyylifosfiinia voidaan käyttää reagenssina orgaanisen kemian synteeseissä, mutta tavanomaisin käyttö on ligandina siirtymämetallikatalyyteissä. Esimerkkejä ovat butadieenin oligomeroinnissa käytettävä nikkelikatalyytti, vedytyksissä käytetävä iridiumkatalyytti Crabtreen katalyytti, alkeenien metateeseissä käytettävä ruteniumia sisältävä Grubbsin katalyytti ja Heck-reaktioita katalysoiva palladiumkompleksi.


title: Mitsui Engineering & Shipbuilding

text: Mitsui Engineering & Shipbuilding () on japanilainen Nikkei 225 -listattu laivanrakennus ja teollisuusyritys, joka perustettiin 1917 Mitsui & Co. laivanrakennusyksikkönä. Yhtiön ensimmäinen telakka perustettiin Tamanoon. Vuonna 1937 telakka erkani yrityksestä omaksi yksikökseen nimellä Mitsuin Taman telakka. Vuonna 1937 nimeksi tuli lähes nykyinen Mitsui Shipbuilding & Engineering Co., Ltd., mutta sen painopiste oli kuitenkin laivanrakennuksessa, ja nykyinen nimi otettiin käyttöön vuonna 1973.


title: Helsingin Asema-aukion pahoinpitely

text: Helsingin Asema-aukion pahoinpitely tapahtui 10. syyskuuta 2016, kun uusnatsistisen Suomen vastarintaliikkeen aktiivi Jesse Torniainen potkaisi hyppypotkulla vastarintaliikkeen mielenosoittajien kanssa sanaillutta ohikulkijaa. Potkun seurauksena 28-vuotias Jimi Joonas Karttunen kaatui, löi päänsä katuun ja sai aivoverenvuodon. Hänet vietiin Töölön sairaalaan hoidettavaksi, josta hän sittemmin poistui vastoin sairaalahenkilökunnan suositusta. Mies kuoli noin viikon päästä pahoinpitelystä 16. syyskuuta 2016 Meilahden sairaalassa. Tekijällä oli rikostaustaa.


title: Helsingin Asema-aukion pahoinpitely

text: Käräjäoikeus antoi 30. joulukuuta 2016 Torniaiselle kahden vuoden ehdottoman vankeustuomion törkeästä pahoinpitelystä. Oikeus ei pitänyt toteen näytettynä, että miehen kuoleman ja hyppypotkun välillä olisi ollut rikosoikeudellinen yhteys, josta johtuen syyte törkeästä kuolemantuottamuksesta hylättiin. Syyttäjä vei asian hovioikeuteen, joka korotti 26. tammikuuta antamallaan päätöksellä Torniaisen vankeusaikaa kolmella kuukaudella yhteensä kahteen vuoteen kolmeen kuukauteen. Perusteluna oli ”rasistinen motiivi”.


title: Helsingin Asema-aukion pahoinpitely

text: Jimi Karttusen vanhemmat kuvasivat häntä ihmisläheiseksi, kansainväliseksi ja herkäksi runopojaksi, joka hyväksyi Suomeen kaikenmaalaiset ihmiset.


title: Helsingin Asema-aukion pahoinpitely

text: Pahoinpitelystä tuomittu on Vastarintaliikkeen jäsen Jesse Eppu Oskari Torniainen (s. 1990). Hän on yksi Suomen Vastarintaliikkeen perustajista. Hän on myös aiemmin syyllistynyt pahoinpitelyihin, joista seitsemän on tekomuodoiltaan tavallisia ja yksi törkeä. Viimeisimmän tuomionsa Torniainen sai marrakuussa 2017, pahoinpideltyään järjestysmiehiä HIFK:n jalkapallo-ottelussa kesällä 2015. Torniainen on saanut teoistaan sakkoja ja useita ehdollisia vankeustuomioita.


title: Helsingin Asema-aukion pahoinpitely

text: Yksi tuomioista tuli vuonna 2009, kun hän oli ystäviensä kanssa pahoinpidellyt ulkomaalaisen miehen ja sanonut olevansa natsisotilas. Torniainen on myös osallistunut useisiin huligaanitappeluihin jalkapallo-otteluiden yhteydessä. Hän on toiminut myös puheenjohtajana Suomen Vastarintaliikkeeseen yhdistetyssä Pohjoinen Perinne -yhdistyksessä, joka nykyään julkaisee Magneettimediaa.


title: Helsingin Asema-aukion pahoinpitely

text: Suomen vastarintaliike järjesti mielenosoituksen Helsingissä Asema-aukiolla ravintola Vltavan edustalla lauantaina 10. syyskuuta 2016. Liikkeen jäsen ilmoitti etukäteen tapahtumasta poliisille kertoen, että kyse oli lehtisten jakamisesta, mutta ei maininnut Vastarintaliikettä. Tästä syystä paikalla ei ollut poliiseja valvomassa tilaisuutta. Tilaisuudesta kuvatulla videolla näkyvä poliisiauto hoiti toista tehtävää aseman alueella ja poistui noin kello 12.45. Pahoinpitelyn tapahtuma-aikaan alueella ei ollut poliisipartiota.


title: Helsingin Asema-aukion pahoinpitely

text: Pahoinpitely näkyy valvontakameran tallenteella. Mielenilmaisussa ryhmä ihmisiä seisoi kulkuväylän reunassa yhdistyksen lippujen kanssa rivissä ja jakoi yhdistyksen aatteesta kertovia tiedotteita. Pahoinpitelyn uhriksi joutunut mies, 28-vuotias Jimi Karttunen, oli vastarintaliikkeen tapahtuman aikana tulossa ystäviensä kanssa postitalolta rautatieasemalle. Ohittaessaan lippurivistöä Karttunen oli pysähtynyt, sylkäissyt heidän eteensä ja sanonut Vastarintaliikkeestä jotain kielteistä. Tällöin lippurivistön toisessa reunassa, rautatieaseman suunnalla, ollut Jesse Torniainen otti kovan vauhdin ja potkaisi Karttusta voimakkaasti rintaan. Karttunen kaatui ja löi päänsä. Tornianen jäi hetkeksi paikalle, mutta kun uhria alettiin auttamaan ylös hän poistui. Videokuvan perusteella myös muita mielenosoitukseen osallistuneita kokoontui hetkeksi katsomaan uhrin vammoja, minkä jälkeen he keräsivät mielenosoitukseen liittyneet tavaransa ja poistuivat.


title: Helsingin Asema-aukion pahoinpitely

text: Poliisit tulivat paikalle kello 13.03, puhutti paikalla ollutta sivullista ja poistui etsimään epäiltyä. Poliisille kerrottiin, että ambulanssi oli tilattu. Uhrin ystävät auttoivat hänet rautatieasemalle, josta ambulanssi haki hänet kello 13.13. Uhri vietiin ensin Meilahden sairaalaan ja sieltä Töölön sairaalaan teho-osastolle aivoruhjevammojen ja aivoverenvuodon vuoksi.


title: Helsingin Asema-aukion pahoinpitely

text: Tapahtuman jälkeen SVL julkaisi välikohtauksesta videon, jossa mies makasi maassa veritahran vieressä. Järjestön sivuilla ihannoitiin pahoinpitelyä. Liikkeen näkökulmasta kyse oli kurinpalautuksesta ja järjestön kunnian puolustamisesta.


title: Helsingin Asema-aukion pahoinpitely

text: Karttunen käytti sairaalassa huumeiksi luokiteltuja lääkkeitä. Hän myös poistui osastolta monena hoitopäivänä.


title: Helsingin Asema-aukion pahoinpitely

text: Karttunen kotiutettiin sairaalasta omasta tahdostaan seuraavan viikon torstaina vastoin sairaalan suositusta. Hän tuli perjantaina kotonaan huonovointiseksi ja ehti soittaa hätänumeroon ennen kuin menetti tajuntansa. Seuraavana päivänä Karttunen löytyi tajuttomana asunnostaan ympärillään useita tyhjiä Rivatril-lääkepurkkeja, ja häntä hoidettiin Meilahden sairaalassa myrkytyspotilaana ja hänelle annettiin useiden huumeiden vasta-aineita. Sairaalassa todettiin myös aivoverenvuodon ja aivojen turvotuksen lisääntyneen. Karttunen kuoli sairaalassa illalla.


title: Helsingin Asema-aukion pahoinpitely

text: Poliisi tutki tapausta nimikkeillä pahoinpitely ja törkeä kuolemantuottamus ja otti kiinni vuonna 1990 syntyneen miehen. Poliisin mukaan epäilty oli mielenilmauksesta ilmoittanut henkilö, joka kuuluu Vastarintaliikkeen perustajiin. 21. syyskuuta 2016 Helsingin käräjäoikeus vangitsi epäillyn, joka vaikeni kuulusteluissa teostaan. Hänet vapautettiin esitukintavankeudesta 19. lokakuuta ja määrättiin matkustuskieltoon.


title: Helsingin Asema-aukion pahoinpitely

text: Karttunen menehtyi syyttäjän ja kuolemansyynlausunnon mukaan vamman jälkeisiin aivoruhjeisiin sekä niihin liittyviin aivojen sisäiseen verenvuotoon ja aivokudoksen turvotukseen. Esitutkintamateriaali siirtyi syyttäjälle syyteharkintaa varten viikolla 48. Esitutkinnassa, joka valmistui 2. joulukuuta, rikosnimikkeiksi tarkentui törkeä pahoinpitely ja törkeä kuolemantuottamus. Muut paikalla olleet PVL:n jäsenet sanoivat, etteivät nähneet potkua.


title: Helsingin Asema-aukion pahoinpitely

text: Pahoinpitelystä epäilty Vastarintaliikkeen jäsen Jesse Torniainen ilmoittautui itse poliisille.


title: Helsingin Asema-aukion pahoinpitely

text: Torniaisen vangitsemisoikeudenkäynti käytiin 21. syyskuuta 2016 ja hänet päästettiin vastaamaan vapaalta jalalta. Hän on poliisitutkinnan aikana kiistänyt esitetyt syytteet. 21. joulukuuta 2016 hänelle luettiin syytteet ja varsinainen oikeudenkäynti alkoi Helsingin käräjäoikeudessa.


title: Helsingin Asema-aukion pahoinpitely

text: Käräjäoikeudessa syyttäjä vaati Torniaiselle 5,5–6 vuoden vankeusrangaistusta törkeästä pahoinpitelystä ja törkeästä kuolemantuottamuksesta. Hän vaati tuomiota kovennettuna Torniaisen aiemman rikostaustan sekä rasistisen motiivin takia. Puolustuksen mukaan sopiva rangaistus olisi ollut 1,5 vuotta ehdollista vankeutta, jota se perusteli muun muassa tapauksen keräämällä runsaalla julkisuudella. Lisäksi puolustuksen mukaan uhrin kuolemaan vaikutti se, että hän lähti sairaalasta liian aikaisin pois. Puolustus väitti myös, että uhri aiheutti oman kuolemansa päihteiden ja huumausaineiden käytöllä. Syyttäjän mukaan lääkärin lausunnot kuitenkin todistivat, että uhrin huumausaineiden ja päihteiden käytöllä ei ollut yhteyttä tämän kuolemaan. Epäilty Jesse Torniainen kertoi käräjäoikeudessa tekonsa motiiviksi sen, että uhri oli uhannut vastarintaliikkeen henkilöitä väkivallalla. Syyttäjän mukaan motiivina oli uhrin erimielisyys vastarintaliikkeen arvoista.


title: Helsingin Asema-aukion pahoinpitely

text: Käräjäoikeus antoi tuomion 30. joulukuuta 2016; Torniaiselle langetettiin kahden vuoden vankeustuomio törkeästä pahoinpitelystä. Käräjäoikeus hyväksyi rangaistusta mitatessaan syyttäjän vaatimuksen koventamisperusteen soveltamisesta, koska Torniainen on aiemmin tuomittu viidestä rikoksesta. Jokaisessa rikoksessa oli ainakin osaksi ollut kyse väkivaltarikollisuudesta. Oikeus hylkäsi syytteen törkeästä kuolemantuottamuksesta sekä vaatimuksen tuomion koventamisesta rasistisen motiivin perusteella.


title: Helsingin Asema-aukion pahoinpitely

text: Käräjäoikeuden mukaan pahoinpitely oli törkeä siksi, että teko on ollut yllätyksellinen, se on kohdistunut ennalta tuntemattomaan henkilöön kadulla eikä uhri ole voinut kyetä puolustautumaan. Torniaisen hyppypotku aiheutti Karttusen kaatumisen ja sen seurauksena hänelle kallonmurtuman, aivoruhjeen ja aivonsisäisen verenvuodon. Teon törkeyttä tukee käräjäoikeuden mukaan se, että se on tehty ilmoitetun yleisötapahtuman aikana osana ”kansallissosialistisen järjestön toimintaa ja toiminnan puolustamista”. Torniaisen saaman tuomion koventamisperusteena olivat hänen aikaisemmin saamansa väkivaltarikostuomiot.


title: Helsingin Asema-aukion pahoinpitely

text: Syyttäjän vaatimusta törkeästä kuolemantuottamuksesta ei hyväksytty sillä perusteella, että hyppypotkun ja uhrin kuoleman välillä ei osoitettu olleen rikosoikeudellista yhteyttä. Käräjäoikeuden mukaan on mahdollista, että uhrin oma toiminta, kuten sairaalasta poistuminen vastoin lääkäreiden suositusta, saattoi merkittävästi myötävaikuttaa aivovamman pahenemiseen. Käräjäoikeus totesi, että selvityksen mukaan uhri ei asianmukaisesti sitoutunut hoitoon, vaan "hän on oma-aloitteisesti vastoin lääkäreiden suositusta lopettanut osastohoidon, poistunut sairaalasta sekä käyttänyt välittömästi hoitojakson jälkeen ja todennäköisesti myös sen aikana päihteitä sekä lääkkeitä, joita hänelle ei oltu määrätty lääkärien toimesta". Uhria hoitanut neurokirurgi kertoi oikeudelle, että päihteiden käyttö altistaa uusille pään alueen ruhjeille ja uusi pään vamma voi olla aivoruhjevammasta toipuvalle kohtalokasta. Neurokirurgi kertoi myös että potilaan ennuste aivovammasta toipumiseen oli hyvä ja tämä oli neurologisesti oireeton koko hoitojakson ajan ja lisäksi pitävänsä äärimmäisen harvinaisena sitä, että verenvuoto kasvaisi aivoissa vielä kolmen vuorokauden kuluttua päävamman syntymisestä. Syyttäjä ilmoitti heti aikomuksestaan viedä juttu hovioikeuden arvioitavaksi hyppypotkun ja uhrin kuoleman välisen syy-yhteyden ja todennäköisesti myös rasistisen motiivin osalta.


title: Helsingin Asema-aukion pahoinpitely

text: Oikeuskemiallisiin tutkimuksiin perustuvan kuolemansyynlausunnon mukaan päihteillä ei ollut vaikutusta Karttusen kuolemaan. Käräjäoikeudessa kuultu päihteiden käyttöä arvioinut lääkäri ei ollut syyttäjän mukaan tutustunut kuoleman jälkeen tehtyihin tutkimuksiin. Hän oli hoitanut Karttusta vain sairaalajakson aikana, mutta pohti oikeudenkäynnissä yleisellä tasolla, että päihteillä on vaikutusta päävammojen pahenemiseen.


title: Helsingin Asema-aukion pahoinpitely

text: Syyttäjä vei asian hovioikeuteen, joka korotti 26. tammikuuta 2018 antamallaan päätöksellä Torniaisen vankeusaikaa kolmella kuukaudella yhteensä kahteen vuoteen kolmeen kuukauteen. Perusteluna oli ”rasistinen motiivi”, koska uhri oli ilmaissut vastustavansa rasistisen järjestön edustamia arvoja. Hovioikeuden mukaan ei voitu poissulkea vaihtoehtoa, jonka mukaan uhrin hoito-ohjeiden vastainen huumaus- ja lääkeaineiden käyttö mahdollisesti vaikeutti aivovammasta toipumista. Syyte kuolemantuottamuksesta hylättiin, koska törkeän pahoinpitelyn ei näytetty olleen katkeamattomassa rikosoikeudellisessa syy-yhteydessä kuolemaan. Torniainen haki valituslupaa korkeimmalta oikeudelta. Sitä ei kuitenkaan myönnetty, joten hovioikeuden tuomio jäi pysyväksi.


title: Helsingin Asema-aukion pahoinpitely

text: Helsingin rautatieaseman pääovien edustalle oli lauantai-iltana 17. syyskuuta 2016 tuotu kukkia ja kynttilöitä, ja paikalle pysähtyi ihmisiä. Varsinainen muistopaikka ei ole pääovien luona, vaan Asema-aukion puoleisen sisäänkäynnin lähellä, jossa pahoinpitely tapahtui. Myös muissa kaupungeissa, kuten Tampereella ja Jyväskylässä, muistettiin uhria.


title: Helsingin Asema-aukion pahoinpitely

text: Tapaukseen reagoi myös valtionjohto. Presidentti Sauli Niinistö sanoi 19. syyskuuta 2016 New Yorkissa YK:n pakolaiskokouksen yhteydessä pidetyssä tiedotustilaisuudessa, ettei Helsingin Asema-aukiolla sattunutta väkivaltaa pidä hyväksyä. Niinistön mukaan kuuluminen järjestöön, jolla on rikollisia periaatteita tai tavoitteita, on myös rikollista. Pääministeri Juha Sipilä pitää tärkeänä, että väkivaltaan kannustavien järjestöjen laillisuus selvitetään. Perussuomalaisten puheenjohtaja Timo Soini tuomitsi blogikirjoituksessaan väkivallan. Valtiovarainministeri Petteri Orpon mielestä väkivaltaiset äärijärjestöt pitäisi kieltää. Sisäministeri Paula Risikko sanoi, että äärijärjestöjen laillisuus arvioidaan uudelleen.


title: Helsingin Asema-aukion pahoinpitely

text: Tapauksesta kertoivat viestimet myös Ruotsissa. Tukholmassa ja Göteborgissa järjestettiin uhrin muistotilaisuus 25. syyskuuta. Muun muassa AFA Stockholm muisti Karttusta. Helsingissä järjestettiin mielenosoitus poliittista väkivaltaa vastaan 24. syyskuuta. Puhujaksi saapui muun muassa presidentti Tarja Halonen. Mielenosoitukseen osallistui noin 15 000 ihmistä. Suomen ulkopuolella mielenosoituksesta uutisoivat ainakin "Dagens Nyheter", Bloomberg ja "The Guardian". Muualla Suomessa oli samaan aikaan mielenosoituksia Tampereella, Jyväskylässä, Kuopiossa, Oulussa ja Joensuussa. Näissä mielenosoituksissa oli 50–500 ihmistä kussakin. Kuopion tapahtumassa vieraili pääministeri Juha Sipilä.


title: Helsingin Asema-aukion pahoinpitely

text: Kuolema aiheutti myös sen, että jatkossa valtioneuvoston tilannekeskus tiedottaa pääministerille ympäri vuorokauden myös kansalaisten turvallisuuden tunteeseen liittyviä asioita. 5. lokakuuta 2016 eduskunnassa järjestettiin ajankohtaiskeskustelu ääriliikkeistä ja väkivallasta Suomessa. Keskustelualoitteen allekirjoitti jokainen eduskuntapuolue.


title: Helsingin Asema-aukion pahoinpitely

text: Tapauksen jälkeen lokakuussa 2016 Valtakunnansyyttäjänvirasto totesi, ettei se vaadi Pohjoismaisen Vastarintaliikkeen lakkauttamista, mutta Poliisihallitus nosti 2. maaliskuuta 2017 kanteen Pohjoismaisen Vastarintaliikkeen kieltämiseksi. 30. marraskuuta 2017 Pirkanmaan käräjäoikeus julisti päätöksellään Pohjoismaisen Vastarintaliikkeen lakkautetuksi laittoman ja räikeästi hyvän tavan vastaisen toiminnan vuoksi. Päätös ei ole lainvoimainen, koska siitä valitettiin hovioikeuteen.


title: Vade Retro Satanus II

text: Vade Retro Satanus II on toinen Tuomas Henrikin Jeesuksen Kristuksen Bändin kahdesta ensimmäisestä albumista, jotka julkaistiin alkuvuodesta 2009. Levyn raidoista "Fuck Off and Die" on julkaistu myös levyllä Vade Retro Satanus I. Soundin Tero Alanko vertaa levyä arviossaan "Vade Retro Satanus I:een", ja hänen mukaansa "levylle ei ole riittänyt lauluja, joista syntyisi järkeenkäypä kokonaisuus. Ne maistuvat ylijäämiltä". Vertigon Tuomas Kärkkäisen arviossa todetaan levyjen eroavan toisistaan, vaikka ne on tehty jokseenkin samoista aineksista. Hänen mukaansa "[k]ahtena erillisenä levynä eri aikaan kuunneltuina Vade Retro Satanus I ja II ovat parhaimmillaan". Kalevan Marko Ylitalon mukaan "Vade Retro Satanus I" on "II:sta" helpommin lähestyttävä.


title: Charmian Carr

text: Charmian Carr (27. joulukuuta 1942 Chicago, Illinois, Yhdysvallat – 17. syyskuuta 2016 Los Angeles, Kalifornia, Yhdysvallat) oli yhdysvaltalainen näyttelijä. Hänet tunnetaan parhaiten Lieslin roolista elokuvamusikaalissa "Sound of Music" (1965).


title: Charmian Carr

text: Carrin näyttelijänura alkoi vuonna 1965 ensi-iltansa saaneessa elokuvassa "Sound of Music", jossa hän näytteli von Trappin perheen vanhimman tyttären Lieslin roolin. Hän ei tehnyt tämän jälkeen muita elokuvarooleja. Hän esiintyi vielä Anthony Perkinsin kanssa vuonna 1966 TV-elokuvassa "Evening Primrose" ja vetäytyi sitten näyttelijäntyöstä.


title: Charmian Carr

text: Carr oli syntymänimeltään Charmian Anne Farnon. Hän oli muusikko Brian Farnonin ja vaudevilletaiteilija Rita Oehmenin toinen lapsi. Charmian Carr oli naimisissa Jay Allen Brentin kanssa vuosina 1967–1991. Heillä on kaksi lasta Jennifer ja Emily. Charmian Carr kuoli 73-vuotiaana syyskuussa 2016 dementiaan liittyviin komplikaatioihin.


title: Aleksandr Oparin

text: Aleksander Ivanovitš Oparin () (2. maaliskuuta 1894 – 21. huhtikuuta 1980) oli neuvostoliittolainen biokemisti, joka esitti teorioita elämän synnystä teoksessa 'Elämän synty'. Hän tutki myös sitä, miten kasvit ja kasvosolujen entsyymireaktiot käsittelevät ainetta. Hän osoitti, että monet ruoantuotannon prosessit perustuvat biokatalyysiin ja loi Neuvostoliiton teollisen biokemian perustan.


title: Aleksandr Oparin

text: Oparin esitti 1900-luvun alkupuolella hypoteesin elämän synnystä.


title: Jeffrey Tambor

text: Jeffrey Michael Tambor (s. 8. heinäkuuta 1944 San Francisco, Kalifornia) on yhdysvaltalainen näyttelijä. Hänet tunnetaan parhaiten rooleistaan televisiosarjoissa "The Larry Sanders Show", "Sukuvika" ja "Transparent", josta hän on voittanut Golden Globen ja kaksi Emmy-palkintoa.


title: Samsung Galaxy Note7

text: Samsung Galaxy Note7 on Samsung Electronicsin vuonna 2016 valmistama styluskynällä varustettu Galaxy Note -sarjan älypuhelin. Sen mallinumero on Yhdysvalloissa SM-N930, Euroopassa SM-N930F ja Intiassa SM-N930G. Mallin valmistus ja myynti lopetettiin 11. lokakuuta 2016 puhelimien sytyttyä itsekseen tuleen.


title: Samsung Galaxy Note7

text: Samsung Galaxy Note7 on muiden Galaxy Note -sarjan laitteiden tapaan isonäyttöinen S-Pen-kynällä varustettu phablet. Se on IP68-standardin mukaisesti lian- ja pölynkestävä. Galaxy Note7:n alkuperäinen käyttöjärjestelmä oli Android 6.0.1 Samsungin omalla TouchWiz-käyttöliittymällä.


title: Samsung Galaxy Note7

text: Samsung Galaxy Note7 -puhelimia ehdittiin myydä 2,5 miljoonaa, kun joidenkin puhelinmallin akkujen havaittiin syttyvän räjähdysmäisesti tuleen. Akkuvika havaittiin kymmenissä puhelimissa, ja Samsung keskeytti sen seurauksena Galaxy Note7:n myynnin ja veti kaikki myydyt puhelimet takaisin. Vaikka akkuongelma koski Samsungin mukaan alle 0,1 prosenttia puhelimista, Yhdysvaltain kuluttajatuotteiden turvallisuusvirasto varoitti puhelimen käyttäjiä ja monet lentoyhtiöt rajoittivat puhelimen käyttöä lennoillaan. Myös Samsungin osakekurssi laski voimakkaasti akkuongelmista seuranneen kohun takia. Samsung korjasi takaisin vedettyjä Galaxy Note7 -puhelimia kolmella ohjelmistopäivityksellä ja parantelemalla puhelimen akkuja. Korjatut Galaxy Note 7 -puhelimet julkaistiin Etelä-Koreassa 1. lokakuuta ja maailmanlaajuisesti 3. lokakuuta. Jotkin korjatut ja siten turvallisina pidetyt Galaxy Note7 -puhelimet kuitenkin syttyivät tuleen, joten Samsung lopetti sekä alkuperäisten ja korvaavien Galaxy Note7:n valmistuksen ja myynnin 11. lokakuuta. Samsung pyysi 12. lokakuuta Galaxy Note7:n ostaneita asiakkaitaan palauttamaan puhelimensa. Samana päivänä Samsung antoi tulosvaroituksen. Koska kaikki Galaxy Note7:n omistajat eivät suostuneet palauttamaan puhelimiaan, Samsung yritti pakottaa käyttäjiä palauttamaan ne puhelimen toimintaa rajoittavilla päivityksillä. Se esti kaikilta puhelimen käyttäjiltä akun lataamisen yli 60 prosenttiin ja esti kaikilta uusiseelantilaisilta Galaxy Note7:n käyttäjiltä pääsyn mobiiliverkkoon. Samsung ei pystynyt takaisinvetonsa takia kilpailemaan Applen samoihin aikoihin julkistamien iPhone 7:n ja iPhone 7 Plussan kanssa suunnitellusti. Analyytikoiden mukaan Galaxy Note7:n aiheuttama fiasko maksaa Samsungille 15 miljardia dollaria.


title: Tamano

text: Tamano () on satama- ja teollisuuskaupunki Japanin Chūgokun alueella Okayaman prefektuurissa. Kaupungissa on 61 681 asukasta (vuonna 2016) ja sen pinta-ala on 103,58 neliökilometriä. Tamano sijaitsee prefektuurin eteläosassa Seton sisämeren rannalla Okayaman eteläpuolella. Kaupunkioikeudet Tamano sai vuonna 1940.


title: Tamano

text: Ennen Honshūn ja Shikokun saaret toisiinsa yhdistävän Seton suursillan valmistumista Tamanossa sijaitseva Unon satama toimi Takamatsuun johtavan lauttayhteyden lähtöpisteenä ja siten merkittävänä porttina Shikokulle. Nykyäänkin Unosta on laivayhteys Takamatsuun ja esimerkiksi Naoshiman, Teshiman ja Shōdoshiman saarille. Alueen pääteollisuuden ala on laivanrakennus ja muu metalliteollisuus; kaupungissa toimii muun muassa Mitsui zōsenin telakka.


title: Epilän Nahkatehdas

text: Oy Epilän Nahkatehdas Ab oli vuonna 1916 Ab Krominahkatehdas Oy nimisenä perustettu kiiltonahkaa valmistava yritys jonka tehdas sijaitsi Tampereella Epilänharjun kaupunginosassa.


title: Epilän Nahkatehdas

text: Epilän Nahkatehtaan konttorirakennuksen on suunnittellut rakennuspiirtäjä E. A Liuha ja se valmistui vuonna 1951. Rakennus on tyypillinen 50-luvun punatiilinen kerrostalo, jossa on kaksi kellarikerrosta.


title: Epilän Nahkatehdas

text: Tehtaan omisti vuodesta 1925 kauppaneuvos Hugo Sandbacka. Nahkatehtaan toiminta päättyi 1965.


title: Uusi-Seelanti paralympialaisissa

text: Uusi-Seelanti on osallistunut paralympialaisiin seuraavasti: kesäparalympialaisissa maa on esiintynyt jo vuodesta 1968 ja talviparalympialaisissakin jo vuodesta 1980 lähtien. Maa on saavuttanut yhteensä peräti 89 kultaa, 63 hopeaa ja myös 65 pronssia, eli yhteensä 217 mitalia.


title: Australia paralympialaisissa

text: Australia on osallistunut kaikkiin paralympialaisiin lukuun ottamatta vuoden 1976 talviparalympialaisia. Maa on saavuttanut yhteensä peräti 379 kultaa, 399 hopeaa ja myös 377 pronssia, eli yhteensä huimat 1155 mitalia.


title: IPhone 7 Plus

text: iPhone 7 Plus on Applen valmistama älypuhelin, jossa on uutuutena stereokaiuttimet, kapasitiivinen kotinäppäin ja roiskevesitiiviys. Siinä on myös uudistunut kamera, tehokkaampi suoritin ja enemmän värivaihtoehtoja kuin aiemmissa malleissa. iPhone 7 Plussan ennakkotilaukset alkoivat Suomessa 9. syyskuuta 2016 ja toimitukset 16. syyskuuta. Puhelinta on kritisoitu perinteisen 3,5 millimetrin kuulokeliitännän puuttumisesta.


title: IPhone 7 Plus

text: iPhone 7 Plus muistuttaa ulkoisesti edellisiä malleja, joskin antenniviivat erottuvat vähemmän. Puhelimen runko on alumiinia. Ruusukullan, kullan ja hopean lisäksi iPhone 7 Plus on saatavilla uusissa peilimustan ja mattamustan väreissä. Peilimusta värivaihto on saatavilla vain 128 ja 256 gigatavun muistilla varustetuissa puhelimissa. iPhone 7 Plussan näytön koko on 5,5 tuumaa. Aiemmissa iPhoneissa ollut fyysinen kotipainike on iPhone 7:ssä ja iPhone 7 Plussassa vaihdettu kapasitiiviseen kotipainikkeeseen. Se ei liiku, vaan tuottaa näppäinvasteen värinämoottorilla. Uusi kotipainike ei tunnista tavallisilla hanskoille tehtyä painallusta. Puhelin on IP67-standardin mukaisesti roiske- ja pölytiivis, mutta ei varsinaisesti vedenkestävä. iPhone 7 Plussassa on stereokaiuttimet puhelimen pohjassa ja yläpäässä. iPhone 7 Plus-puhelimen alkuperäinen käyttöjärjestelmä on iOS 10.


title: IPhone 7 Plus

text: iPhone 7 Plus -puhelimen optisella kuvanvakaimella varustetun takakameran tarkkuus on valokuvissa 12 megapikseliä. Takakamera on kaksoiskamera, joista toinen on varustettu 28 millimetrin f/1,8-aukolla ja toinen 56 millimetrin f/2,8-aukolla. Näiden avulla voidaan luoda kaksinkertainen optinen zoom. Kamerassa on myös 10-kertainen digitaalinen zoom. Takakameran avulla voidaan luoda myös kuvan taka-alaa sumentava bokeh-efekti. Videoissa takakamera tukee kuvaamista 4K-tarkkuudella kuvataajuudella 30 kuvaa sekunnissa. Etukameran tarkkuus on valokuvissa seitsemän megapikseliä. Videoissa se tukee kuvaamista Full HD -tarkkuudella. Kamerat tukevat RAW-kuvausta.


title: IPhone 7 Plus

text: iPhone 7 Plus myi lanseerauksensa jälkeen vähemmän kuin edellinen malli vastaavalla ajanjaksolla. Alussa Applella oli toimitusvaikeuksia iPhone 7 Plussan ja iPhone 7:n kanssa, sillä suosittu peilimusta värivaihto on hankala valmistaa ja puhelimia alettiin heti toimittaa useampiin maihin kuin edellisiä malleja. Myös suuren varustamon konkurssi viivästytti toimitusaikoja. iPhone 7 Plus on ollut suositumpi kuin iPhone 7 ja se myytiinkin loppuun jo ennakkomyynnissä. iPhone 7 Plussan kysyntä on kasvanut muun muassa Samsung Galaxy Note7:n akkuongelmien ja odotettua suuremman kysynnän vuoksi ja Apple onkin korottanut alihankkijoidensa tilausmääriä kysynnän kattamiseksi.


title: IPhone 7 Plus

text: iPhone 7 Plussan kuvan takaa-alaa sumentava bokeh-efekti on kerännyt kehuja. Peilimustaa värivaihtoa on pidetty tyylikkäänä ja onkin ollut suosittu, mutta sormenjäljet näkyvät helposti sen pinnassa ja sen on joissain tapauksissa raportoitu naarmuuntuneen todella herkästi.


title: IPhone 7 Plus

text: iPhone 7 Plus sai heti ilmestyttyään paljon kritiikkiä perinteisen ja yleisen 3,5 millimetrin kuulokeliitännän puuttumisesta ja sen korvaamisesta Applen omalla Lightning-liitännällä. Tämän vuoksi esimerkiksi musiikin kuuntelu lataamisen aikana ei enää onnistu ja vanhojen kuulokkeiden käyttö vaatii adapterin.


title: Kambodža kesäparalympialaisissa 2016

text: Kambodža osallistui Rio de Janeiron kesäparalympialaisiin vuonna 2016 yhden urheilijan joukkueella, eli yhtä pienellä kuin Lontoossa neljä vuotta aiemmin. Tämä tarkoitti myös maan pienintä joukkuetta koskaan. Maata edusti vain Vun Van miesten pikajuoksussa luokassa T54. Hän toimi myös maan lipunkantajana avajaisissa. Mitaleita hän ei saavuttanut jäätyään alkueränsä kuudenneksi.


title: Laivanvarustajankatu

text: Laivanvarustajankatu () on noin 250 metriä pitkä itä-länsisuuntainen katu Helsingin Ullanlinnassa. Se alkaa itäpäässään Neitsytpolulta ja päättyy länsipäässään Kapteeninkadulle. Laivanvarustajankadun ajorata on koko pituudeltaan kaksisuuntainen.


title: Laivanvarustajankatu

text: Suurin osa Laivanvarustajankadun julkisivuista mukailee Ullanlinnalle tyypillistä jugend-tyyliä.


title: Laivanvarustajankatu

text: Laivanvarustajankatu liittyy Ullanlinnan kaupunginosan merenkulkuaiheisiin ryhmänimiin, ja nimen alkuperäinen, vuonna 1842 käyttöön otettu ruotsinkielinen kirjoitusasu oli Skeppsredare Gatan. Vuoden 1866 kartassa nimen suomennoksena oli Laivanisännänkatu. Kadunnimestä Skeppsredaregatan tuli virallinen vuonna 1875 asemakaavan vahvistamisen myötä. Vuonna 1896 kadulle ehdotettiin nimeä Batterigatan, koska se sijaitsi lähellä venäläisen sotaväen ruutihuonealuetta, mutta nimi jäi entiselleen. Kadun viralliseksi suomenkieliseksi nimeksi tuli vuonna 1909 Laivanvarustajakatu ja vuonna 1928 otettiin käyttöön nykyinen kirjoitusasu.


title: Laivanvarustajankatu

text: Kotijoukkojen esikunnan rovastintoimisto perustettiin Kotijoukkojen esikunnan perustamisen myötä. Rovastintoimisto sijaitsi joulukuuhun 1939 asti Laivanvarustajankatu 6:ssa, josta se muutti Hämeenlinnaan ja sieltä takaisin Helsinkiin maaliskuussa 1940.


title: Vogogna

text:
Vogogna on kunta Pohjois-Italiassa Verbano-Cusio-Ossolan maakunnassa Piemonten alueella.
Vogognan naapurikunnat ovat Beura-Cardezza, Pallanzeno, Piedimulera, Pieve Vergonte ja Premosello-Chiovenda.


title: Daniel Petric

text: Daniel Petric on yhdysvaltalainen murhaaja. Petric murhasi äitinsä Susan Petricin ja ampui isäänsä Mark Petricin päähän käsiaseella vuoden 2007 lokakuussa saatuaan vanhemmiltaan kiellon pelata enempää Halo 3-toimintapeliä. Tekohetkellä Petric oli 16-vuotias. Hän oli aiemman tapaturman vuoksi ollut jo pitkään kotonaan neljän seinän sisällä viettäen päivänsä pelkästään pelien parissa.


title: Daniel Petric

text: Petric nousi julkisuuteen, kun hänen ongelmien keskipisteessä oli Halo 3 -peli, jonka hän halusi ostaa. Hänen vanhempansa kielsivät ostoksen, sinänsä aiheestakin, sillä pelin ilmestyessä Daniel oli vielä liian nuori ostamaan Mature-ikärajalla varustettua peliä. Poika kuitenkin kävi ostamassa pelin salaa, mutta jäi rysän päältä kiinni. Isä takavarikoi pelin ja pisti sen omaan kätköpaikkaansa, jossa hän säilytti myös käsiasettaan.


title: Daniel Petric

text: Tämä oli mitä ilmeisimmin Danielille liikaa. Hän haki isänsä aseen ja pyysi vanhempiaan istumaan sohvalle ja sulkemaan silmänsä, sillä hänellä oli heille yllätys. Yllätys olikin luultavasti melkoinen, kun poika ampui vanhempiaan lähietäisyydeltä kasvoihin, tappaen äitinsä ja haavoittaen isäänsä. Tämän jälkeen hän yritti lavastaa isänsä syylliseksi.


title: Daniel Petric

text: Lavastusyritys ei kestänyt kauaa, sillä kun Daniel yritti hätistellä laukaukset kuulleita naapureitaan pois ovelta väittämällä hänen vanhempiensa riitelevän, isä onnistui huutamaan apua. Petric valehteli siskolleen, että vanhemmat ovat taistelleet.


title: Daniel Petric

text: Puolustusasianajaja yritti saada tuomioistuinta toteamaan Petricin syyttömäksi mielenterveydellisten seikkojen perusteella. Jopa Petricin ampumavälikohtauksesta selvinnyt isä puolusti poikaansa oikeudessa. Tuomari ei hyväksynyt puolustuksen kantaa, vaan katsoi, että Petric oli suunnitellut kostoa monta viikkoa.


title: Daniel Petric

text: Petric tuomittiin 17. kesäkuuta 2009 elinkautiseen vankeuteen. Hän voi hakea ehdonalaiseen 23 vuoden kuluttua. Aluksi hänelle vaadittiin kuolemantuomiota, mutta nuoren ikänsä vuoksi hän sai elinkautisen tuomion. Syyttäjä vaati Petricille elinkautista vankeutta ilman mahdollisuutta ehdonalaiseen, mutta oikeus katsoi Petricin peliriippuvuuden lieventäväksi asianhaaraksi. Tuomarin mukaan Petric saattoi olla pakkomielteinen pelin suhteen, jolloin hän ei tajunnut täysin tekojaan.


title: Macugnaga

text:
Macugnaga on kunta Pohjois-Italiassa Verbano-Cusio-Ossolan maakunnassa Piemonten alueella.
Macugnagan naapurikunnat ovat Alagna Valsesia, Carcoforo, Ceppo Morelli ja Rima San Giuseppe sekä Sveitsin Valais’ssa sijaitsevat Saas-Almagell ja Zermatt.


title: Macugnaga

text: Piemonten korkein vuorenhuippu, Dufourspitzen itäpuolella sijaitseva Grenzgipfel (4 618 m mpy.) sijaitsee Macugnagassa, Italian ja Sveitsin rajalla.


title: Antrona Schieranco

text:
Antrona Schieranco on kunta Pohjois-Italiassa Verbano-Cusio-Ossolan maakunnassa Piemonten alueella.
Antronan naapurikunnat ovat Bognanco, Borgomezzavalle, Calasca-Castiglione, Ceppo Morelli, Montescheno ja Vanzone con San Carlo sekä sveitsiläiset Saas-Almagell ja Zwischbergen.


title: Samoa kesäparalympialaisissa 2016

text: Samoa osallistui Rio de Janeiron kesäparalympialaisiin vuonna 2016 kahden urheilijan joukkueella. Maan molemmat edustajat osallistuivat yleisurheiluun kiekonheittoon. Kumpikaan ei saavuttanut mitaleita. Heistä Maggie Aiono toimi maan lipunkantajana avajaisissa.


title: Eläkesäätiöyhdistys

text: Eläkesäätiöyhdistys on edunvalvonta-, koulutus-, tiedotus- ja yhteistyöelin, jonka jäseniä ovat eläkesäätiöit, eläkekassat ja Kirkon eläkerahasto. Sen tehtäviä ovat jäsenten yhteistoiminnan edistäminen ja edunvalvonta. Yhdistys tarjoaa jäsenille asiantuntija-apua ja laatii mallisääntöjä.


title: Eläkesäätiöyhdistys

text: Yhdistyksen hallituksen puheenjohtajaksi vuodelle 2016 valittiin Harri Lemmetti ja varapuheenjohtajaksi Erkko Ryynänen. Hallitus valitaan vuodeksi kerrallaan. Yhdistyksen toimitusjohtajana on ollut vuodesta 2014 Timo Toropainen.


title: Teppo Manner

text: Teppo Manner on suomalainen näyttelijä, joka on tunnettu rooleistaan elokuvissa "Taulukauppiaat" (2010), "He ovat paenneet" (2014) ja "Teit meistä kauniin" (2016).


title: Teppo Manner

text: Manner on varsinaiselta koulutukseltaan putkimies.


title: Heimo Iivonen

text:
Heimo Matti Iivonen (s. 24. elokuuta 1935) on Antreassa, Karjalassa syntynyt suomalainen sotilas. Hänet ylennettiin 1989 kontra-amiraaliksi. Hän oli Suomenlahden merivartioston komentaja 1979–1988 ja rajavartiolaitoksen meriosaston osastopäällikkö 1988–1993. Hän oli Meripelastusseuran toiminnanjohtaja vuosina 1993–2000 ja oli Estonian onnettomuutta tutkineen kansainvälisen tutkintakomission meripelastusasiantuntija.
Iivosella on kaksi lasta ja neljä lastenlasta edesmenneen puolisonsa, Rauni Iivosen, kanssa.


title: Robert Christgau

text: Robert Christgau (s. 1942) on yhdysvaltalainen rock-kriitikko ja kirjailija.


title: Robert Christgau

text: Christgau alkoi kirjoittaa rock-arvosteluja "Esquire"-lehteen vuonna 1967. Hän ryhtyi newyorkilaisen "The Village Voicen" kolumnistiksi 1969, siirtyi "Newsday"-lehteen 1972 ja palasi "Village Voiceen" 1974 kymmeneksi vuodeksi musiikkitoimittajaksi. Vuosina 1985–2006 Christgau toimi lehdessä vanhempana toimittajana ja sen johtavana musiikkikriitikkona. Hän on kirjoittanut lukuisiin muihinkin lehtiin ja julkaisuihin. Christgau tunnetaan erityisesti "Consumer Guide" -palstastaan, jossa hän on vuodesta 1969 lähtien antanut albumeille kirjainarvosanoja.


title: Robert Christgau

text: Christgau on julkaissut kuusi kirjaa: kokoelmat "Any Old Way You Choose It" (1973) ja "Grown Up All Wrong" (1998), muistelmat "Going Into the City: Portrait of a Critic as a Young Man" (2015) sekä kolme levyopasta, jotka perustuvat hänen kolumneihinsa.


title: Robert Christgau

text: Christgau on opettanut useissa collegeissa ja yliopistoissa, kuten New Yorkin yliopistossa, missä hän on opettanut englantia, journalismia ja musiikin historiaa. Hän on Ferris Professor of Journalism Princetonin yliopistossa 2007.


title: Robert Christgau

text: Christgau sai kandidaatintutkinnon Dartmouthista 1962. Hän meni naimisiin vuonna 1974 ja hänellä on tytär.


title: Rune Ingo

text: John Rune Ingo (16. marraskuuta 1938 Mustasaari – 17. heinäkuuta 2016 Vaasa) oli suomalainen kielentutkija. Hän oli Vaasan korkeakoulun nykysuomen kielen professori 1983 alkaen. Hänen tutkimuskohteenaan ovat olleet kääntämisen teoria, suomen kielen monikkosanat ja suomen kieli kontrastiivisesti.


title: Jorma Inki

text: Jorma Kalervo Inki (s. 1941) on suomalainen diplomaatti, koulutukseltaan valtiotieteiden kandidaatti. Hän on ollut Suomen suurlähettiläs Belgradissa 1988–1991, ulkoministeriön hallinnollisen osaston osastopäällikkö 1991–1993, suurlähettiläs Oslossa 1993–1999 ja Prahassa 2003–2007.


title: Luettelo Kreikan järvistä

text: Kreikan järviin lukeutuu sekä luonnonjärviä että tekojärviä. Osa järvistä sijaitsee vuoristossa, ja on syntynyt muun muassa jäätiköiden sulamisvesien seurauksena. Osa on lähellä merenrantaa sijaitsevia järveksi muuttuneita laguuneita. Tekojärvet on muodostettu jokia patomalla muun muassa sähköntuotannon, vesihuollon, kastelun ja tulvasuojelun tarpeisiin.


title: Luettelo Kreikan järvistä

text: Tiedot järvien koosta vaihtelevat eri lähteissä muun muassa siksi, että myös järvien vesimäärä vaihtelee huomattavastikin eri vuodenaikoina.


title: Luettelo Kreikan järvistä

text: Kreikan suurimmat luonnonjärvet ovat:


title: Luettelo Kreikan järvistä

text: Kreikan suurimmat tekojärvet ovat:


title: Koróneia (järvi)

text:
Koróneia (, myös "Korónia") on järvi Makedoniassa Pohjois-Kreikassa. Se on Kreikan viidenneksi suurin luonnonjärvi ja sen pinta-ala on 42,82 neliökilometriä. Koróneia on suurimmillaan noin 10,8 kilometriä pitkä ja noin viisi kilometriä leveä. Järvi sijaitsee 100 metrin korkeudella merenpinnasta ja sen suurin syvyys on yksi metri.
Koróneia sijaitsee Thessalonikin alueyksikön alueella Chalkidikín niemimaan juuressa noin 15 kilometriä itään Thessalonikin kaupungista. Järven ympäristö kuuluu Lagkadáksen kuntaan ja Vólvin kuntaan. Lagkadáksen kunnan osa Koróneian kunnallisyksikkö, entinen itsenäinen kunta, on saanut nimensä järvestä. Koróneian pohjoispuolelta kulkee Egnatían valtatie (A2).


title: Koróneia (järvi)

text: Noin 11,5 kilometriä itään Koróneiasta samassa linjassa sen kanssa sijaitsee Vólvi-järvi. Järvet muodostavat yhdessä merkittävän kosteikkoalueen ja ne ovat monien lintulajien talvehtimisaluetta. Järvet ympäristöineen muodostavat Koróneia- ja Vólvi-järvien ja Makedonian Témpin kansallispuiston. Ne on suojeltu myös Natura 2000 -alueina sekä Ramsarin sopimuksella.


title: Koróneia (järvi)

text: Viime vuosina järven pinta on laskenut huomattavasti. Vielä noin 30 vuotta sitten järven syvyys oli noin viisi metriä. Järvi on kärsinyt myös teollisuudesta, tehomaataloudesta sekä jätevesipäästöistä. Euroopan komissio haastoi vuonna 2011 Kreikan oikeuteen epäonnistumisesta järven suojelussa.


title: Megáli Préspa

text:
Megáli Préspa () eli "Suuri Préspa(järvi)" tai vain Préspa (, , ) on Préspajärviin kuuluva järvi Albanian, Kreikan ja Makedonian tasavallan rajalla. Sen pinta-ala on noin 273 neliökilometriä.
Suurin osa järvestä on Makedonian tasavallan alueella ja toiseksi suurin osa Albanian alueella. Makedonian tasavallassa se on maan toiseksi suurin järvi Ohridjärven jälkeen. Kreikan alueella järvestä on noin 39,4 neliökilometriä, mikä tekee siitä maan seitsemänneksi suurimman luonnonjärven. Järvi sijaitsee noin 855 metrin korkeudella merenpinnasta ja sen suurin syvyys on 55 metriä. Megáli Préspa on vuorten ympäröimä. Sen itäpuolella sijaitsee Baba- eli Varnoúntas-vuori. Järvessä sijaitsevat pienet saaret Golem Grad (”Suuri kaupunki”, Makedonian tasavallassa) ja Maligrad (”Pieni kaupunki”, Albaniassa).


title: Megáli Préspa

text: Megáli Préspan eteläpuolella sijaitsee Mikrí Préspa eli Pieni Préspajärvi. Järvet erottaa noin kilometrin levyinen kannas. Kreikan alueella järvet sijaitsevat niistä nimensä saaneessa Préspeen kunnassa Flórinan alueyksikön alueella Länsi-Makedoniassa. Järven Kreikan-puoleisella rannalla sijaitsevat Psarádesin ja Laimóksen kylät.


title: Megáli Préspa

text: Järvien alue on kehittynyt turisti- ja luontokohteeksi 1970-luvun jälkeen. Tätä ennen alue oli suljettua raja-aluetta.


title: Mikrí Préspa

text: Mikrí Préspa (, ) eli "Pieni Préspa(järvi)" on Préspajärviin kuuluva järvi Makedoniassa Pohjois-Kreikassa sekä pieneltä osin myös Albanian alueella. Sen pinta-ala on noin 47,35 neliökilometriä. Kreikan alueella tästä on noin 42,54 neliökilometriä, mikä tekee siitä maan kuudenneksi suurimman luonnonjärven. Mikrí Préspa on suurimmillaan noin 15,3 kilometriä pitkä ja noin 6,5 kilometriä leveä. Järvi sijaitsee 850 metrin korkeudella merenpinnasta ja sen suurin syvyys on 8,4 metriä.


title: Mikrí Préspa

text: Mikrí Préspan pohjoispuolella sijaitsee Megáli Préspa eli Suuri Préspajärvi. Järvet erottaa noin kilometrin levyinen kannas. Kreikan alueella järvet sijaitsevat niistä nimensä saaneessa Préspeen kunnassa Flórinan alueyksikön alueella Länsi-Makedoniassa. Järvessä Kreikan puolella sijaitsee Ágios Achílleioksen saari.


title: Mikrí Préspa

text: Järvi on merkittävä kosteikko- ja lintualue, ja se on suojeltu Ramsarin sopimuksella. Eräs merkittävä lintulaji alueella on kiharapelikaani ("Pelecanus crispus"). Järvien alue on kehittynyt turisti- ja luontokohteeksi 1970-luvun jälkeen. Tätä ennen alue oli suljettua raja-aluetta.


title: Préspa

text: Préspa () tai Préspes (monikko, ) voi viitata seuraaviin kohteisiin Kreikassa:


title: Trichonída

text: Trichonída (, ) on järvi Aitolia-Akarnaniassa läntisessä Keski-Kreikassa. Se on Kreikan suurin järvi ja sen pinta-ala on noin 96,5 neliökilometriä.


title: Trichonída

text: Trichonída on suurimmillaan noin 19 kilometriä pitkä ja noin kuusi kilometriä leveä. Sen ympärysmitta on noin 58 kilometriä. Järvi sijaitsee 22 metrin korkeudella merenpinnasta ja sen suurin syvyys on 57 metriä ja tilavuus noin 142 000 000 kuutiometriä. Noin neljä kilometriä Trichonídasta länteen sijaitsee Lysimachía-järvi. Järvet muodostavat yhdessä Natura 2000 -alueen.


title: Trichonída

text: Trichonídan pohjois- ja koillispuolella sijaitsevat Panaitolikó-vuoret ja eteläpuolella Arákynthos-vuoret. Aigínion kaupunki sijaitsee noin kuusi kilometriä järvestä luoteeseen.


title: Vegorítida

text:
Vegorítida (, ) on järvi Makedoniassa Pohjois-Kreikassa. Se on Kreikan kolmanneksi suurin luonnonjärvi ja sen pinta-ala on noin 45 neliökilometriä. Vegorítida on suurimmillaan noin 14,8 kilometriä pitkä ja noin 6,9 kilometriä leveä. Järvi sijaitsee 540 metrin korkeudella merenpinnasta ja sen suurin syvyys on 50 metriä.
Vegorítidan ympärillä sijaitsevat Vóras-, Áskio- ja Vérmio-vuoret. Järvi on pienentynyt huomattavasti viime vuosikymmenten aikana. Vielä joitakin aikoja sitten sen pinta-ala oli noin 68 neliökilometriä ja suurin syvyys noin 75 metriä.


title: Vegorítida

text: Édessan kunnan osa Vegorítidan kunnallisyksikkö, entinen itsenäinen kunta, on saanut nimensä järvestä.


title: Heikki Isomäki

text: Heikki Aleksi Isomäki (27. lokakuuta 1935 Ähtäri – 13. marraskuuta 2012 Lahti) oli suomalainen lääkäri. Hän oli Tampereen yliopiston reumatologian professori vuodesta 1985. Hänen tutkimuskohteenaan olivat nivelreuma, kihti ja reumasairauksien epidemiologia.


title: Vólvi

text: Vólvi (), antiikin "Bolbe", on järvi Makedoniassa Pohjois-Kreikassa. Se on kreikkalaisen Makedonian suurin ja koko Kreikan toiseksi suurin luonnonjärvi ja sen pinta-ala on 70,8 neliökilometriä. Tekojärvet mukaan lukien Vólvi on maan neljänneksi suurin järvi. Järvi on suurimmillaan noin 19,5 kilometriä pitkä ja noin 5,5 kilometriä leveä. Se sijaitsee 37 metrin korkeudella merenpinnasta ja sen suurin syvyys on 22 metriä. Vólvin vedet laskevat Strymonikóslahteen noin 8,7 kilometriä pitkän Rícheios-joen kautta.


title: Vólvi

text: Vólvi sijaitsee Thessalonikin alueyksikön alueella Chalkidikín niemimaan juuressa noin 35 kilometriä itään Thessalonikin kaupungista. Vólvin kunta, joka käsittää järven ympäristön, on saanut nimensä järvestä. Pieni osa järven pohjoisrannasta kuuluu Lagkadáksen kuntaan. Järven ympärysmitta on noin 54,5 kilometriä ja sen ympäristössä sijaitsevat muun muassa kylät Apollonía, Rentína, Megáli Vólvi, Mikrí Vólvi ja Loutrá Vólvis. Järven ympäristö on kukkuloita, maanviljelysmaata, suota ja kaislikkoa. Vólvin pohjoispuolelta kulkee Egnatían valtatie (A2).


title: Vólvi

text: Noin 11,5 kilometriä länteen Vólvista samassa linjassa sen kanssa sijaitsee Koróneia-järvi. Järvet muodostavat yhdessä merkittävän kosteikkoalueen ja ne ovat monien lintulajien talvehtimisaluetta. Järvet ympäristöineen muodostavat Koróneia- ja Vólvi-järvien ja Makedonian Témpin kansallispuiston. Ne on suojeltu myös Natura 2000 -alueina sekä Ramsarin sopimuksella.


title: Voulisméni

text:
Voulisméni () on järvi tai nykyisin oikeammin Mirampéllonlahteen yhdistyvä merenlahti Kreetan saarella Kreikassa. Se sijaitsee Ágios Nikólaoksen kaupungin keskustassa saaren itäosassa.
Voulisméni oli alun perin makeavetinen järvi. Se yhdistettiin kanavalla mereen vuosina 1867–1871. Nykyisin se toimii kaupungin venesatamana ja sen ympärillä on lukuisia kahviloita ja ravintoloita. Järven suurin pituus on noin 137 metriä ja suurin syvyys noin 64 metriä.


title: Voulisméni

text: Järven geologia on erikoinen, koska se on poikkeuksellisen syvä muuhun kokoonsa nähden. Aiemmin sitä on ehdotettu vanhaksi tulivuoren kraatteriksi. Kerrotaan, että Santorínin tulivuoren purkauduttua vuonna 1956 järvessä olisi tapahtunut erikoisia ilmiöitä, millä perusteella niiden on ehdotettu olevan jotenkin yhteydessä toisiinsa. Toisen, tuoreemman näkemyksen mukaan Voulisméni saattaa olla maanalaisen joen suu. Paikallisen urbaanilegendan mukaan järvi olisi pohjaton, ja sitä kutsutaankin usein ”Pohjattomaksi järveksi”. Sen todellinen syvyys mitattiin vasta vuonna 1853, kun brittiläinen amiraali Thomas Spratt luotautti sen.


title: Voulisméni

text: Saksalaisten sanotaan upottaneen syvän järven pohjalle paljon sotamateriaalia vetäytyessään saarelta vuonna 1944, mutta tätä ei ole pystytty todistamaan.


title: Millie Bobby Brown

text: Millie Bobby Brown (s. 19. helmikuuta 2004 Málaga, Espanja) on englantilainen näyttelijä ja malli. Hänen läpimurtoroolinsa oli tieteissarjassa "Stranger Things" (2016–). Brown on näytellyt myös televisiosarjoissa "Once Upon a Time in Wonderland", "Intruders", "NCIS Rikostutkijat", "Moderni perhe" ja "Greyn anatomia".


title: Millie Bobby Brown

text: Brown syntyi Málagassa, Espanjassa brittivanhemmille. Hän on neljästä lapsesta kolmas, ja hänen sisaruksensa ovat Paige, Charlie ja Ava. Perhe muutti Bournemouthiin kun Brown oli neljävuotias. Neljä vuotta myöhemmin he muuttivat Orlandoon, Floridaan. Nykyään Brown asuu Lontoossa ja Los Angelesissa.


title: Millie Bobby Brown

text: Vuonna 2016 Brown sai parhaan naispääosan SAG-palkintoehdokkuuden roolistaan "Stranger Thingsissä". Brown on saanut myös kaksi Primetime Emmy -ehdokkuutta parhaasta naissivuosasta draamasarjassa vuosina 2017 ja 2018.


title: Millie Bobby Brown

text: Tammikuussa 2017 Brown valittiin esiintymään elokuvassa "", joka on jatkoa vuoden 2014 "Godzillalle". Elokuvan odotetaan saavan ensi-iltansa maaliskuussa 2019.


title: Millie Bobby Brown

text: Brown on ollut mukana Calvin Kleinin mainoskampanjassa. Hänellä on sopimus IMG Models -mallitoimiston kanssa.


title: Ari Ivaska

text: Ari Usko Ivaska (s. 1946) on suomalainen kemisti. Hän on ollut Åbo Akademin analyyttisen kemian professori vuodesta 1987. Hän jäi eläkkeelle 1. syyskuuta 2012, ja hänen seuraajakseen tuli Johan Bobacka. Hänen tutkimuskohteenaan on ollut prosessianalyysin kemia.


title: Bonita Granville

text: Bonita Granville (s. 2. helmikuuta, 1923 New York, New York, Yhdysvallat – 11. lokakuuta 1988 Santa Monica, Kalifornia, Yhdysvallat) oli yhdysvaltalainen elokuvanäyttelijä ja televisiotuottaja. Hän sai parhaan naissivuosan Oscar-ehdokkuuden roolistaan elokuvassa "Nämä kolme" (1936).


title: Antti Jaakkola

text: Antti Olavi Jaakkola (s. 1942) on suomalainen maanviljelyskemisti. Hän on ollut Helsingin yliopiston maanviljelyskemian ja -fysiikan professori 1986 alkaen. Hänen tutkimuskohteenaan on ollut esimerkiksi kasvien molybdeenin saatavuus.


title: Antti Jaakkola

text: Jaakkola isä oli Perusyhtymän johtaja Olavi Jaakkola.


title: Maria Farantouri Sings Taner Akyol

text: Maria Farantouri Sings Taner Akyol on kreikkalaislaulaja María Farantoúrin sekä turkkilaisen sazin soittaja Taner Akyolin studioalbumi vuodelta 2011. Albumilla Farantoúri laulaa kreikaksi ja turkiksi Taner Akyolin säveltämiä kappaleita. Albumi sekoittaa kreikkalaista ja anatolialaista kulttuuria.


title: Maria Farantouri Sings Taner Akyol

text: Albumi ottaa kantaa kurdien asemaan Turkissa. Kaikki kappaleiden sanoitukset ovat kurdirunoilijoiden käsialaa. Kappaleen "Daye Daye" Farantoúri laulaa zazan kielellä.


title: Timo Jaakkola

text: Timo Väinö Antero Jaakkola (s. 1935) on suomalainen kemisti. Hän on ollut Helsingin yliopiston radiokemian professori vuodesta 1989. Hänen tutkimuskohteensa on ollut radiokemia ja analyyttinen kemia.


title: Tatu Sinisalo

text: Tatu Sinisalo on suomalainen näyttelijä, joka on tunnettu ensimmäisestä elokuvaroolistaan Toni Wirtasena elokuvassa "Teit meistä kauniin" (2016). Hän näyttelee nuorta Kari Tapiota elämäkertaelokuvassa "Olen suomalainen", joka saa ensi-iltansa vuoden 2019 syksyllä.


title: Ki & Ka

text: Ki & Ka on vuonna 2016 ensi-iltansa saanut intialainen hindinkielinen romanttinen komedia, jonka on ohjannut ja kirjoittanut R. Balki. Päärooleja näyttelevät Kareena Kapoor ja Arjun Kapoor. Elokuva kertoo nuoresta avioparista, joka kyseenalaistaa intialaisen yhteiskunnan sukupuolirooleja, kun mies jää kotiin vaimon luodessa uraansa. Se esitettiin Suomessa Rakkautta ja anarkiaa -elokuvafestivaaleilla.


title: Ki & Ka

text: "Ki & Ka" on tuottanut maailmanlaajuisesti noin miljardi rupiaa. Box Office India julisti sen ”semihitiksi”.


title: Sari Syväluoma

text: Sari Syväluoma (27. heinäkuuta 1966 Oulainen – 19. elokuuta 2016) oli suomalainen tekstiilitaiteilija ja taiteen maisteri.


title: Sari Syväluoma

text: Syväluoman suunnittelemille tuotteille myönnettiin kansainvälinen Elle Decoration desing -palkinto vuosina 2002 ja 2003.


title: St Albansin ensimmäinen taistelu

text: St Albansin ensimmäinen taistelu oli 22. toukokuuta 1455 käyty taistelu Yorkin ja Lancasterin kannattajien välillä, jota yleensä pidetään ruusujen sodan ensimmäisenä taisteluna. Taistelu käytiin St Albansin kaupungissa, joka sijaitsee noin 35 kilometriä Lontoosta pohjoiseen.


title: St Albansin ensimmäinen taistelu

text: Taistelussa Yorkin joukkoja johtivat Yorkin herttua Rikhard, Warwickin jaarli Rikhard Neville ja samanniminen Salisburyn jaarli. Lancasterin (ja istuneen kuninkaan Henrik VI:n) joukkoja taas komensi Somersetin herttua Edmund Beaufort. Taistelu päättyi Yorkin kannattajien voittoon. Salisburyn herttua Edmund Beaufort kuoli ja kuningas Henrik VI vangittiin taistelun aikana.


title: St Albansin ensimmäinen taistelu

text: Taistelun jälkeen Yorkin kannattajat vapauttivat Henrik VI:n ja saattoivat hänet sotilaiden mukana Lontooseen. Henrik VI sai pitää kruununsa, mutta Yorkin kannattajat saivat itselleen kaikki valtakunnan merkittävimmät virat. Yorkin herttuasta tuli Lontoon Towerin ja Warwickin jaarlista Calais'n ylin komentaja. Salisburyn jaarlista olisi luultavasti tullut Englannin lordikansleri ellei virkaan olisi jo aiemmin nimitetty Yorkin sukuun kuulunutta Thomas Bourchieria; oman nimityksensä sijaan Salisburyn jaarli tyytyikin ratkaisuun, jossa hänen poikansa nimitettiin johonkin merkittävään virkaan.


title: St Albansin taistelu

text: St Albansin taistelu voi viitata ainakin seuraaviin tapahtumiin:


title: Herra 47 (sketsisarja)

text: Herra 47 on suomalainen vuonna 1994 valmistunut kahdeksanosainen sketsisarja. Se esitettiin MTV3-kanavalla kesällä 1994. Sarjan näyttelijät ovat Pirkka-Pekka Petelius, Jope Ruonansuu ja Outi Alanen.


title: Herra 47 (sketsisarja)

text: Sarjan keskeinen hahmo oli Peteliuksen esittämä Herra 47, joka entuudestaan oli esiintynyt hänen radio- ja viihdeohjelmissa kuten "Hui helinää", "Pulttibois" ja "Manitbois".


title: Herra 47 (sketsisarja)

text: Sarjaa ei toistaiseksi ole esitetty uusintana televisiossa eikä julkaistu jälleenmyyntiin.


title: Herra 47 (sketsisarja)

text: Mauno Koivisto (Jope Ruonansuu) ja hänen mopsinsa (Outi Alanen) pelailevat tietokoneella lentopallopeliä ("kompuutterilentopalloa"). Koiviston vaimo Tellervo (Pirkka-Pekka Petelius) on valmistamassa ruokaa, ja pyytää heitä syömään, mutta Koivisto ja hänen mopsinsa ovat enemmän kiinnostuneita lentopallopelin pelaamisesta. Tellervo joutuu useaan otteeseen pyytämään heitä syömään. Pelaamisen lomassa Mauno esittelee mopsille itse laatimiaan keksintöjä.


title: Herra 47 (sketsisarja)

text: Tollo Peloton (Ruonansuu) on suulas keksijä, joka esittelee erikoisia keksintöjään patenttitoimistossa. Virkailijat (Alanen ja Petelius) eivät innostu Pelottoman ideoista ja lähtevät pois huoneesta Pelottoman jäädessä päivittelemään tilannetta. Nimihenkilö on parodia Aku Ankka-lehdessä esiintyvästä Pelle Pelottomasta.


title: Herra 47 (sketsisarja)

text: Herra 47 (Petelius) tulee kylään Janssoneille, jossa rouva (Alanen) on yksin kotona ja katsoo Vesa-Matti Loirin (Ruonansuu imitoi) tv-esiintymistä. Herra 47 tekee härskejä vihjailuja rouvalle, kunnes itse Jansson (Ruonansuu) tulee vihaisena sisään ja heittää yleensä Herra 47:n ulos.


title: Herra 47 (sketsisarja)

text: Ruonansuun imitaatio Yleisradion entisestä Yhdysvaltain kirjeenvaihtajasta Aarne Tannisesta. Herra 47:n haastattelema Tanninen kertoilee uutisia "Amerikasta, jossa kaikki on suurta".


title: Herra 47 (sketsisarja)

text: Eroottisesti latautunut ja pukeutunut esimies (Alanen) työhaastattelee eri alojen ihmisiä (esittää Petelius). Haastattelu tapahtuu voimakkaasti eroottiseen sävyyn fyysisen lähestymisen kera. Lopulta haastateltava kiihottuu ja ikään kuin vastaa viettelyyn esimihelle, joka sitten kuitenkin hermostuu ja käskee tämän painua ulos.


title: Herra 47 (sketsisarja)

text: Tare (Petelius) on stadin slangia puhuva mieshenkilö, jolla on tapana kertoa jokin omasta mielestään järisyttävä, mutta todellisuudessa usein harmiton sattumuksensa kaverilleen (Ruonansuu), ja tämän jälkeen "mitata" tarinan aiheuttama vaikutus erilaisilla menetelmillä. Mittausten jälkeen Tare lupaa tarjota kaverilleen "yhden ginin" ravintolassa.


title: Herra 47 (sketsisarja)

text: Videokorjaajat (Ruonansuu ja Petelius) omaavat fiftari-tyyliset kampaukset ja korjaustyön sijaan aika kuluu puhelimessa puhumiseen (Ruonansuu) erikoisella venyttävällä puhetyylillä toistellen hokemaa "ketä sinne tullee?" toisen (Petelius) myötäillessä taustalla. Asiakkaana on toistuvasti iäkäs, ystävällinen nainen (Alanen), jonka radiota miehet eivät ole saaneet kunnostettua.


title: Herra 47 (sketsisarja)

text: Kontaktikanavalla monenkirjavat ihmistyypit etsivät seuraa.


title: Herra 47 (sketsisarja)

text: Huttulan Virma-nimisessä sähköliikkeessä johtaja Pasi Kuikka (Ruonansuu) lukee Jerry Cotton-lehteä sihteerilleen (Alanen). Työtehtävät Kuikka ohjaa vahinkoalttiille Kuosmaselle (Petelius), jonka korjaustehtävät päättyvät yleensä räjähdykseen.


title: Herra 47 (sketsisarja)

text: Rouva Mäkiaho (Alanen) ja hänen älyllisesti lapsen tasolle jäänyt miehensä Sami (Petelius) nähdään mm. kaupassa, portaikossa ja asuntolainaneuvottelussa.


title: Herra 47 (sketsisarja)

text: Iztvan Panishkosh (Ruonansuu) ja Sandor Häsäsishkösh (Petelius) ovat unkarilaismuusikoita, jotka matkustavat Suomeen "veljeskansaa" tapaamaan ja joutuvat erilaisiin selkkauksiin mm. lentoasemalla ja tullissa. Miehet puhuvat suomen kieltä unkarilaisittain murtaen.


title: Herra 47 (sketsisarja)

text: Epävarma mies (Petelius) menee ravintolassa juttelemaan ongelmistaan drinkkiä nauttivalle naiselle (Alanen). Miehen pulmiin kuuluvat ilme passikuvassa, jännitys tietyissä tilanteissa sekä parisuhdeongelmat. Nainen neuvoo miestä käyttämään mm. erikoisia naamanvääntöilmeitä, jotka mies toistaa. Hämmentynyt mies menee yleensä tämän jälkeen vaihtamaan "laimean juomansa" uuteen.


title: Herra 47 (sketsisarja)

text: Maalta Helsinkiin "soppaleimaan" tuleva riitaisa Kortelaisten pariskunta kiistelee Ladansa parkkeerauksesta ja onnistuvat syöttämään pankkikorttinsa automaattiin.


title: Temnet

text: Temnet ovat länsiafrikkalainen etninen ryhmä. He ovat Sierra Leonen suurin etninen ryhmä ja muodostavat 35 prosenttia maan asukkaista. Tämä on hieman enemmän kuin mendejen osuus, joka on noin 31 prosenttia. Sierra Leonessa temnejä on pääasiassa Pohjoisessa maakunnassa ja Läntisellä alueella. Jonkin verran temnejä asuu myös Guineassa. Temnet puhuvat temnen kieltä, joka kuuluu nigeriläis-kongolaisiin kieliin.


title: Temnet

text: Temnet tulivat todennäköisesti alun perin Guinean Fouta Djallonista paetessaan alkuperäisiltä asuinpaikoiltaan fulbejen maahanhyökkäystä. He vaelsivat etelään ennen Sierra Leonen Kolentén ja Rokelin välisen alueen asuttamista 1400-luvulla. Heidän alkuperäisiin uskontoihinsa kuuluivat salaseurat poro ja sande, joihin kuuluu salaisia initiaatioseremonioita. Islam saapui temnejen keskuuteen muslimikauppiaiden kautta, ja niihin aikoihin suurin osa temneistä kääntyi islamiin. Siirtomaavallan aikana jotkut temnet kääntyivät kristinuskoon kun taas toiset ovat säilyttäneet perinteisen uskon.


title: Temnet

text: Temnejä on noin 35 prosenttia Sierra Leonen väestöstä, ja he ovat maan suurin etninen ryhmä. Heitä on eniten maan luoteis- ja keskiosissa ja pääkaupungissa Freetownissa. CIA:n julkaiseman "The World Factbookin" mukaan Sierra Leonen väkiluku oli heinäkuussa 2017 noin 6 163 195, jolloin 35 prosenttia maan väestöstä kattavia temnejä olisi yli 2,1 miljoonaa.


title: Temnet

text: Temnet puhuvat temnen kieltä, joka kuuluu nigeriläis-kongolaisiin kieliin. Se on samantapainen kuin Guineassa puhuttava baga. Krion ohella temne on tärkeä kaupankäynnin kieli pohjoisessa Sierra Leonessa. Temneä puhuvat myös muut Sierra Leonen etniset ryhmät lingua francana, eritoten maan pohjoisosassa. Sitä puhuu noin 40 prosenttia sierraleonelaisista.


title: Temnet

text: Temneillä on ollut myös vaikutusta englannin kieleen, vaikka vaikutus onkin ollut varsin pientä. Englanninkielisen sanan "cola" – kuten "Coca-Cola", juoma joka alun perin sisälsi kolapähkinää Länsi-Afrikasta – sanotaan tulevan temnenkielisestä sanasta "an-kola", joka tarkoittaa kolapähkinää.


title: Temnet

text: Temnet pitävät kotinaan Guineassa sijaitsevaa ylänköaluetta Fouta Djallonia. Fouta Djallonin alue oli yksi niistä Länsi-Afrikan alueista, johon Malin kuningaskunnan fulbet hyökkäsivät. Hyökkäyksestä seurasi useiden etnisten ryhmien, kuten temnejen, joukkomaahanmuutto etelään 1400-luvulla. Maahanmuuton aikana temnet olivat kosketuksissa limboihin, jotka olivat asuttaneet Sierra Leonen alueen 1100- ja 1300-lukujen välillä paettuaan myös sotia ja hyökkäyksiä. Afrikkaan erikoistuneen historian professorin Alexander Kupin mukaan temnejen kertomukset alkukotinsa olevan Fouta Djallonissa saa vahvistusta muiden etnisten ryhmien, kuten susujen ja djalonkejen kertomuksissa.


title: Temnet

text: Temnet alkoivat asuttaa Pamoronkohjoen (nykyään Rokeljoki) pohjoispuolista osaa. He seurasivat jokea suureen Sierra Leone -joen estuaariin, joka on yksi Afrikan maanosan suurimpia luonnonsatamia.


title: Temnet

text: Temnejen asuttama alue muuttui vaaralliseksi, kun sodat saavuttivat Rokeljoen alueen. Esimerkiksi 1500-luvun puolivälissä Malista tulevat mandinkasoturit hyökkäsivät temnejen alueelle ja valloittivat sen, jolloin Farma Tamista tuli temnejen hallitsija. Hänen perustamastaan pääkaupungista Robagasta Sierra Leone -joen varrella (nykyisen Freetownin alueella) tuli sekä uskonnollisesti että taloudellisesti merkittävä keskus temneille.


title: Temnet

text: Temnen puhujia on ollut nykyisen Sierra Leonen rannikolla portugalilaisten laivojen saapuessa sinne ensimmäistä kertaa keskiajalla. Temnejen olemassaolo oli jopa mainittuna useissa portugalilaisissa kartoissa, ja viittauksia heihin esiintyy useissa eri teksteissä tältä aikakaudelta. Kaupankäynti portugalilaisten kanssa alkoi 1400-luvulla ja laajentui 1500-luvun loppupuolella brittikauppiaiden saapumisen myötä, ja tämän jälkeen myös kauppiaiden kanssa muistakin maista.


title: Temnet

text: Islam saapui Sierra Leoneen 1600-luvulla. Monet temnet kääntyivät muslimeiksi, mutta monet säilyttivät myös perinteisen uskonnon.


title: Temnet

text: Historioitsijat uskovat temnejen osallistuneen Malin ja Songhain kuningaskuntien aikaisiin pitkien matkojen kolapähkinäkauppaan. Näihin aikoihin Länsi-Afrikan kaupankäynti suuntautui pohjoiseen päin, Saharan kautta. Temnet käyttivät tällä aikakaudella saatua kaupankäynnin ammattitaitoaan ja asiantuntemustaan myöhemmin, kun he osallistuivat kaupankäyntiin ensimmäisten eurooppalaisten kauppiaiden saapuessa Sierra Leonen rannikolle.


title: Temnet

text: Temnet perustivat Koyan kuningaskunnan noin vuonna 1505. Koyan kuningaskunnan temnekuningas Naimbana II, joka hallitsi vuosien 1775 ja 1793 välillä, oli orjuuden jyrkkä vastustaja koko elämänsä ajan aina kuolemaansa asti vuonna 1793, sillä temnet olivat joutuneet orjakaupan uhreiksi. Heidän perheensä hajosivat, ja heitä vietiin väkisin vieraisiin maihin ja maanosiin.


title: Temnet

text: Brittiläisen siirtomaaherruuden aikana temnet olivat Sierra Leonen kansasta kaikista vihamielisimpiä britti- ja kriohallintoa kohtaan. Temnet olivat kuitenkin hajaantuneet 44 päällikkökuntaan, joten organisoitu vastarinta oli vaikeaa.


title: Temnet

text: Vuonna 1898 temnepäällikkö Bai Bureh johti pohjoisen Sierra Leonen temneväestön kansannousuun brittiläisiä vastaan, kun siirtomaaisännät olivat korottaneet niin sanottua majaveroa. Bureh käytti taisteluissa sissitaktiikkaa, jonka hän oli oppinut brittiarmeijalta sodittuaan heidän rinnallaan aikaisemmin. Bai Burehin menestys sodassa innoitti muitakin liittymään taisteluihin brittejä vastaan. Briteillä oli kuitenkin täysin ylivoimainen aseistus, joten heinäkuuhun mennessä teknisesti vain Bai Burehin joukot pystyivät vastarintaan. Bai Bureh antautui lopulta marraskuussa, ja hänet karkotettiin seuraavana vuonna Kultarannikolle. Majasodan jälkeen britit alistivat kaikki 44 päällikkökuntaa alaisuuteensa.


title: Temnet

text: Monet temnet ovat olleet itsenäistymisen jälkeen poliittisesti aktiivisia. He ovat kannattaneet erityisesti maan pääpuolueita Sierra Leonen kansanpuoluetta (SLPP) ja All People’s Congressia (APC). Monet Revolutionary United Front -liikkeen (RUF) aatteellisista ja poliittisista johtajista olivat temnejä, muun muassa Foday Sankoh. RUF pyrki vapauttamaan Sierra Leonen krioeliitin vallasta ja sai aikaan verisen sisällissodan, jota maassa käytiin vuosina 1991–2002.


title: Temnet

text: Temnet arvostavat kulttuuriaan suuresti. Heidän kulttuurinsa korostaa individualismia, kovaa työtä sekä oma-aloitteisuutta. Temneille on luonteenomaista kilpailu Sierra Leonen toisen suuren etnisen ryhmän mendejen kanssa. Poliittisesti temnejen tukijoita ovat lokot ja kurankot. Mendejen tukijoita ovat taas sherbrot, konot ja kissit.


title: Temnet

text: Temnet ovat perinteisesti viljelijöitä, jotka viljelevät riisiä, maniokkia ja kolapähkinää. Tuloja he saavat muun muassa pähkinöistä ja tupakasta. Jotkut temnet ovat myös kalastajia, käsityöläisiä tai kauppiaita.


title: Temnet

text: Satojatuhansia afrikkalaisia, muun muassa temnejä, vangittiin 1500-, 1600- ja 1700-luvuilla ja kuljetettiin Amerikkaan orjiksi.


title: Temnet

text: Suuri osa temneistä noudattaa poron ja sanden tapaisten salaseurojen sääntöjä. Poro-yhteisön tarkoitus on valmistaa eri rituaalien avulla pojat ja nuoret miehet aikuiselämään, ja sande-yhteisö vastaavasti valmistaa tytöt aikuiselämään. Porojen korkea-arvoisinta jäsentä kutsutaan temneksi nimeltä "Kashi". Korkea-arvoisin jäsen pitää päässään puista päähinettä ja ihmisen pääkalloja ja reisiluita esittäviä keppejä, joiden sanotaan olevan entisten Kashien. Päähineeseen kuuluu myös lintujen sulista tehty koriste. Kashin pitää oppia valmistamaan ja käyttämään erityisiä lääkkeitä, ja lisäksi hänen pitää saada muodollinen initiaatio joltakulta vanhemmalta Kashilta.


title: Jane Alexander (yhdysvaltalainen näyttelijä)

text: Jane Alexander (s. 28. lokakuuta 1939 Boston, Massachusetts, Yhdysvallat) on yhdysvaltalainen näyttelijä. Hän on saanut kahdesti parhaan naispääosan Oscar-ehdokkuuden rooleistaan elokuvissa "Ylpeä jättiläinen" (1970) ja "Viimeinen testamentti" (1983) sekä kaksi parhaan naissivuosan Oscar-ehdokkuutta elokuvista "Presidentin miehet" (1976) ja "Kramer vastaan Kramer" (1979). Hänet on uransa aikana saanut Tonyn ja kaksi Emmy-palkintoa.


title: Australianarohaukka

text: Australianarohaukka ("Hamirostra melanosternon") on haukkojen heimoon kuuluva lintu. Sen levinneisyysaluetta on Australia. Sen populaatio on pienenemässä elinalueiden pienenemisen ja pilaantumisen johdosta. Myös munien kerääminen ja haaskojen myrkyttäminen pienentävät populaatiota.


title: Australianarohaukka

text: Sen elinaluetta ovat alavat aavikot, metsät, arot, savannit ja pensastot.


title: Australianarohaukka

text: Sen pituus on 51–61 senttimetriä, paino 1 150–1 450 grammaa ja siipiväli 141–156 cm. Aikuinen lintu on pääasiassa musta, sen pyrstö on lyhyt, ja siivissä on valkoiset täplät. Se ei juuri ääntele. Sen ravintoon kuulu nisäkkäitä, lintuja, matelijoita, raatoja ja joskus suuria hyönteisiä, ja erityisesti se suosii jäniksenpoikasia ja lintuja.


title: Melinda Dillon

text: Melinda Rose Dillon (s. 13. lokakuuta 1939 Hope, Arkansas, Yhdysvallat) on yhdysvaltalainen näyttelijä. Hän sai kaksi parhaan naissivuosan Oscar-ehdokkuutta rooleistaan elokuvissa "Kolmannen asteen yhteys" (1977) ja "Ei rikosmielessä" (1981).


title: Melinda Dillon

text: Hän oli naimisissa näyttelijä Richard Libertinin kanssa vuosina 1963–1978.


title: C-tyypin saattaja

text: C-tyypin saattaja () oli keisarillisen Japanin laivaston 56 aluksen muodostama saattajaluokka toisessa maailmansodassa. Aluksia piti alun perin valmistaa 300 kappaletta, mutta 241:n tilaus peruutettiin.


title: C-tyypin saattaja

text: Luokan alukset olivat yksinkertaistettuja versioita Ukuru-luokasta. Ne olivat uppoumaltaan 200 tonnia pienempiä, ja niiden koneteho oli laskettu 1 900 hevosvoimaan, mikä laski alusten huippunopeuden 16,5 solmuun. Toimintasäde kuitenkin pysyi samana eli 6 500 merimailissa käytettäessä 14 solmun matkanopeutta. Alusten aseistusta vähennettiin poistamalla yksi 12 senttimetrin tykeistä ja vähentämällä syvyyspomminheittimien määrä kahteentoista.


title: C-tyypin saattaja

text: Rakenteita yksinkertaistamalla saatiin säästettyä valmistusajassa. Miestyötunteina laskettuna säästö oli 35 000 tunnista noin 20 000:een.


title: C-tyypin saattaja

text: Aluksia ei nimetty, vaan ne numeroitiin parittomin numeroin alkaen "CD-1":stä.


title: Atkinson

text: Atkinson on muun muassa seuraavien henkilöiden sukunimi:


title: Keltakääpä

text: Keltakääpä ("Albatrellus syringae", myös "Xanthoporus syringae") on yksivuotinen maassa kasvava sieni, joka muistuttaa hieman typäskääpää, mutta on keltainen, myös jalastaan, ohutmaltoinen ja sitä tavataan lähinnä nurmikoilla, esimerkiksi hautausmailla. Se kasvaa tavallisimmin useamman itiöemän ryhminä.


title: Miguel Sapochnik

text: Miguel Sapochnik (s. 1974 Hammersmith, Lontoo, Yhdistynyt kuningaskunta) on englantilainen elokuva- ja televisio-ohjaaja. Hänet palkittiin parhaan ohjauksen Primetime Emmyllä vuonna 2016 ohjaamastaan jaksosta "Battle of the Bastards" televisiosarjassa "Game of Thrones". Hän on myös ohjannut muun muassa jaksoja televisiosarjoissa "House", "Extant", "Masters of Sex" ja "True Detective".


title: Maantietukikohta

text: Maantietukikohta on varalaskupaikalle perustettu tilapäinen ilmavoimien lentotukikohta. Kun Suomessa otettiin käyttöön suihkuhävittäjät, de Havilland Vampiret, ilmavoimien työlentokenttinä ei voitu enää pitää soraisia kiitoteitä, vaan tarvittiin asfaltoitu pinta. Tämä synnytti ajatuksen siitä, voisiko valtateitä käyttää asfaltoituina kiitoteinä. Suomen ensimmäiset yleisten maanteiden levitettyjen kohtien maankäytössä varalaskupaikoiksi nimetyt maantietukikohtien paikat perustettiin 1960-luvulla.


title: Niskakatu (Joensuu)

text:
Niskakatu on Joensuun keskustan katu. Se johtaa Pielisjoen rannasta Länsikadulle, Itä-Suomen yliopiston kampuksen tuntumaan. Katu on saanut nimensä koskenniskasta.
Niskakadun varrella on eteläpuolella:


title: Niskakatu (Joensuu)

text: ja pohjoispuolella:


title: Niskakatu (Joensuu)

text: Katu alkaa Rantakadulta. Poikkikatuja ovat Torikatu, Kauppakatu, joka on myös kävelykatu, Kirkkokatu, Koulukatu, Kalevankatu, Merimiehenkatu ja Sepänkatu. Katu päättyy Länsikatuun.


title: Niskakatu (Joensuu)

text: Liikennevalot ovat Rantakadun, Koulukadun ja Länsikadun risteyksissä.


title: Niskakatu (Joensuu)

text: Kadun etelälaidalla kulkee jalkakäytävään merkitty pyörätie Koulukadun ja Länsikadun välillä.


title: Grubbsin katalyytti

text: Grubbsin katalyytit ovat ruteniumin ja karbeenien komplekseja, jotka katalysoivat alkeenien metateesiä. Grubbsin katalyytit ovat nykyisin käytetyimpiä kaupallisia siirtymämetallikatalyyttejä ja niiden kehitys toi Robert H. Grubbsille Nobelin kemianpalkinnon vuonna 2005.


title: Grubbsin katalyytti

text: Grubbsin katalyytit sisältävät keskusatominaan ruteniumin, bentsylideenikarbeenin ja labiileja, korvattavissa olevia ligandeja. Ensimmäinen Robert Grubbsin vuonna 1992 kehittämä ruteenikatalyytti oli bentsylideenibis(trifenyylifosfiini)diklororutenium. Tämä kompleksi ei kuitenkaan ole katalyyttisesti erityisen aktiivinen ja katalysoi ainoastaan erittäin jännittyneiden alkeenien kuten norborneenin metateesia. Vuonna 1995 Grubbs julkaisi niin kutsutun ensimmäisen sukupolven Grubbsin katalyytin, jossa ligandeina olivat trifenyylifosfiinien tilalla trisykloheksyylifosfiinit. Emäksisemmän trisykloheksyylifosfiiniligandit tekivät katalyytistä aktiivisemman. Ensimmäisen sukupolven Grubbsin katalyytti on ulkomuodoltaan violettia kitestä ainetta. Useista muista siirtymämetallikatalyyteistä poiketen tämä katalyytti on stabiili ilman vaikutuksille useiden kuukausien ajan. Parannuksena aikaisempiin alkeenien metateesin katalyytteihin on myös se, että Grubbsin katalyyttiä käytettäessä alkeenissa voi olla myös muita reaktiivisia ryhmiä kuten amino- tai hydroksyyliryhmiä. Ensimmäisen sukupolven Grubbsin katalyyttiä valmistetaan diklorotris(trifenyylifosfiini)rutenium(II)-kompleksista ja fenyylidiatsometaanista. Yhdiste reagoi trisykloheksyylifosfiinin kanssa ligandinvaihtoreaktiolla muodostaen Grubbsin katalyyttiä.


title: Grubbsin katalyytti

text: Vuonna 1999 Grubbs ryhminen esitteli niin kutsutun toisen sukupolven Grubbsin katalyytin, jossa karbeeniosana on hyvin stabiili typpiheterosyklinen karbeeni. Käytetyimpiä ovat Grubbsin katalyytit, joissa karbeeniosa on 1,3-bis(2,4,6-trimetyylifenyyli)-4,5-dihydroimidatsol-2-ylideeni. Nämä toisen sukupolven katalyytti ovat ensimmäisen sukupolven Grubbsin katalyyttejä aktiivisempia.


title: Grubbsin katalyytti

text: Hoveyda–Grubbs-katalyyteissä bentsylideenikarbeeniosassa on mukana kelatoiva isopropoksyyliryhmä. Ensimmäisen sukupolven tämänkaltaisen katalyytin julkaisi Amir H. Hoveyda ryhmineen vuonna 1997. Tunnetaan myös toisen sukupolven Hoveyda–Grubbs-katalyyttejä, jotka muistuttavat toisen sukupolven Grubbsin katalyyttejä.


title: D-tyypin saattaja

text: D-tyypin saattaja () oli keisarillisen Japanin laivaston 67 aluksen muodostama saattajaluokka toisessa maailmansodassa. Aluksia piti alun perin valmistaa 203 kappaletta, mutta 136:n tilaus peruutettiin.


title: D-tyypin saattaja

text: Luokan alukset olivat yksinkertaistettuja versioita Ukuru-luokasta, kuten C-tyypin saattajat. Dieselmoottoreiden puute pakotti kuitenkin varustamaan luokan alukset turbiinimoottoreilla, mikä kasvatti huippunopeuden 17,5 solmuun. Samalla kuitenkin toimintamatka lyheni 4 500 merimailiin.


title: D-tyypin saattaja

text: Aluksia ei nimetty, vaan ne numeroitiin parillisin numeroin alkaen "CD-2":stä.


title: Ken Meyer

text: Kenneth W. Meyer (14. heinäkuuta 1925 Erie, Pennsylvania – 14. elokuuta 2016 Gadsden, Alabama) oli yhdysvaltalainen amerikkalaisen jalkapallon valmentaja. Hänet tunnetaan etenkin NFL-joukkue San Francisco 49ersin päävalmentajana kaudella 1977 ja Suomen maajoukkueen päävalmentajana 1990-luvulla.


title: Ken Meyer

text: Meyer oli kotoisin Pennsylvaniasta. Hän liittyi ilmavoimiin heti valmistuttuaan lukiosta vuonna 1943 ja palveli toisen maailmansodan ajan 8th Air Force -pommilaivueessa. Hän toimi taka-ampujana Boeing B-17 Flying Fortressissa ja osallistui 25 pommituslentoon Saksan ylle. Sodan jälkeen Meyer opiskeli ja pelasi amerikkalaista jalkapalloa Denisonin yliopistossa.


title: Ken Meyer

text: Meyerin aloitti apuvalmentajana Denisonin yliopistossa 1952, josta ura kehittyi nopeasti ja hän siirtyi Wake Forestin ja Floridan osavaltionyliopistojen kautta Alabaman yliopistoon vuosiksi 1963–1967. Alabamassa Meyer valmensi tulevia tähtipelaajia, kuten Joe Namathia ja Steve Sloania. Hän voitti myös NCAA:n korkeimman sarjan mestaruuden kahdesti.


title: Ken Meyer

text: Yliopistouran jälkeen Meyer siirtyi NFL:ään, jossa hän valmensi 20 vuotta. Hän toimi San Francisco 49ersin, New York Jetsin, Los Angeles Ramsin, Chicago Bearsin ja Seattle Seahawksin apuvalmentajana tuona aikana. Kaudella 1977 Meyer toimi San Franciscon päävalmentajana, kun edellinen valmentaja sai potkut kesken kauden. Hän jäi eläkkeelle vuonna 1992.


title: Ken Meyer

text: Meyer tapasi sattumalta Euroopan matkallaan suomalaisen valmentajan, joka kutsui Meyerin Suomeen. Hän valmensi ja kehitti suomalaisia pelinrakentajia yhdessä lajiliiton kanssa ja toimi sekä Turku Trojansin että Suomen maajoukkueen päävalmentajana. Meyerin johdolla Suomi voitti kolme peräkkäistä amerikkalaisen jalkapallon Euroopan mestaruutta vuosina 1993, 1995 ja 1997. Meyer palasi Yhdysvaltoihin 1990-luvun lopulla ja toimi vielä kahdeksan vuotta Kansas City Chiefsin kykyjenetsijänä. Hän jäi lopullisesti eläkkeelle vuonna 2008 ollessaan 83-vuotias. Meyer kuoli kotonaan Alabamassa 91-vuotiaana.


title: Jari Tapani Salo

text: Jari Tapani Salo (s. 1977) on suomalainen professori. Hän aloitti 1.6.2016 Helsingin yliopiston markkinoinnin professorina. Salo nimitettiin syyskuussa 2015 Kapkaupungin yliopiston markkinoinnin professoriksi ja tohtoriohjelman johtajaksi Kapkaupunkiin Etelä-Afrikkaan. Sitä ennen Salo on toiminut markkinoinnin professorina (digitaalinen markkinointi) Oulun yliopiston kauppakorkeakoulussa vuosina 2010–2016. Oulun yliopiston kauppakorkeakoulun markkinoinnin laitoksen johtajana Salo toimi vuonna 2011 sekä markkinoinnin tohtoriohjelman johtajana vuosina 2012-2015.


title: Jari Tapani Salo

text: Hän on aiemmin toiminut yliassistenttina Helsingin kauppakorkeakoulun markkinoinnin laitoksella. Vuonna 2010 Helsingin kauppakorkeakoulu liittyi perustettavaan Aalto -yliopistoon ja nimettiin Aalto -yliopiston kauppakorkeakouluksi. Salo on Aalto-yliopiston dosenttina alanaan digitaalinen markkinointi.


title: Jari Tapani Salo

text: Salon akateemisen tutkimuksen erikoisalueina ovat olleet digitalisoituvat yritysten väliset liiketoimintasuhteet, digitaalinen markkinointi, teollisten tuotteiden ja palveluiden markkinointi ja brändäys sekä peliteollisuus. Salo on ollut vierailevan professorina Perthissä Australiassa.


title: Jari Tapani Salo

text: Salolla on syksyllä 2016 yli 150 tieteellistä julkaisua, jotka käsittelevät näitä ja muita aiheita. Hänen artikkeleitaan on julkaistu muun muassa tieteellisissä aikakausikirjoissa Industrial Marketing Management, Management Decision ja Journal of Business and Industrial Marketing. Hän on myös aktiivinen liikkeenjohdon kouluttaja ja konsultti. Vuonna 2010 hän oli mukana perustamassa ajatushautomo Nordic Institute of Business & Societyä. Salo on Oulun lyseon lukion alumni.


title: Jari Tapani Salo

text: Jari Salo väitteli kauppatieteiden tohtoriksi Oulun yliopistosta 2006.http://www.oulu.fi/yliopisto/node/35286


title: Uusi journalismi

text: Uusi journalismi on 1960-luvulla ja 70-luvulla kehitetty uutisten kirjoittamisen ja journalismin tyyli, jossa käytettiin aikanaan epäsovinnaisina pidettyjä kaunokirjallisuuden menetelmiä. Sille on ominaista subjektiivinen näkökulma, pitkien tietokirjojen tyyli, "totuuden" korostaminen yli "faktojen" sekä intensiivinen reportaasi, jossa toimittaja upotti itsensä raportoijana kirjoittamaansa juttuun. Tämä oli vastakohta perinteiselle journalismille, jossa toimittaja oli tyypillisesti "näkymätön" ja faktat kerrottiin mahdollisimman objektiivisesti.


title: Alvejuurikasvit

text: Alvejuurikasvit ("Dryopteridaceae") on saniaisheimo, jossa on 40–50 sukua ja noin 1 700 lajia. Niiden levinneisyysalueena on miltei koko maailma, mutta runsaslajisimpina niitä esiintyy lauhkeilla vyöhykkeillä, viileän ilmaston alueilla ja etelämpänä heimon lajit kasvavat trooppisten alueiden vuoristoissa. Alvejuuret ovat komeita, yleensä kookkaita ja liuskalehtisiä. Suomessa lajeja on kuusi. Alvejuurikasvien juurakoista on valmistettu heisimatolääkettä ja ne tunnetaan antibakteerisista ominaisuuksistaan.


title: Alvejuurikasvit

text: Valtaosa lajeista ovat maanpinnalla kasvavia tai kasvavat kivien päällä, kuitenkin Polybotrya (noin 35 lajia) ja muutama muu suku juurtuvat maahan, mutta ovat mukautuneet kiipeämään puihin. Lehtien morfologia on erittäin kirjavaa, mutta yleisemmin niiden itiöpesäkkeet ovat pyöreitä ja niitä peittää kalvomainen suomu tai kate (indisium). Niiden itiöt ovat enimmäkseen pavun siementen muotoisia (symmetrisiä).


title: Alvejuurikasvit

text: Suurimmat suvut sisältävät kasveja, joita kasvatetaan puutarhoissa, kuten mahoniasaniaiset ("Cyrtomium")< (- niinkin monta kuin 20 lajia; mahoniasaniainen ("Cyrtomium falcatum")) ja härkylät (160–200 lajia).


title: Viron presidentinvaali 2016

text: Viron presidentinvaali on epäsuora vaali, jossa valitaan Viron presidentti. Ensimmäinen kierros järjestettiin 29. elokuuta 2016, toinen ja kolmas kierros 30. elokuuta 2016. Koska kukaan ei saavuttanut Riigikogun suljetussa lippuäänestyksessä riittävää enemmistöä, seuraava vaihe käytiin 24. syyskuuta valitsijamieskokouksessa.


title: Viron presidentinvaali 2016

text: Sosialidemokraattinen puolue luopui omasta ehdokkaastaan ja tuki aiemmin ulkoministerinä toiminutta sitoutumatonta Marina Kaljurandia, joskin valitsijoilla on vapaat kädet antaa äänensä kenelle haluavat. Puolue päätyi ratkaisuun, jotta vaali onnistuisi, eikä valinnan tarvitsisi palata parlamentin päätettäväksi.


title: Viron presidentinvaali 2016

text: Vaaleissa järjestettiin ensin kolme äänestyskierrosta parlamentissa ja sitten kaksi kierrosta valitsijamieskokouksessa. Kun yhdelläkään kierroksella ei saatu presidenttiä valituksi, puolueet ehdottivat yhdessä ainoaksi ehdokkaaksi Kersti Kaljulaidia, joka valittiin presidentiksi.


title: Viron presidentinvaali 2016

text: Valinta ei onnistunut, joten se palautui takaisin riikikogulle. Puolueiden kompromissiehdokkaaksi kutsuttiin Kersti Kaljulaid, joka odotusten mukaisesti tuli valituksi.


title: Marina Kaljurand

text: Marina Kaljurand (6. syyskuuta 1962) on virolainen sitoutumaton poliitikko, joka oli ennen vuoden 2016 presidentinvaalia Viron ulkoministeri reformipuolueen hallituspaikalla. Hän oli ollut pitkään kansansuosikki presidentiksi.


title: Marina Kaljurand

text: Kaljurand erosi ministerintehtävästä ryhtyäkseen sitoutumattomaksi presidenttiehdokkaaksi, koska reformipuolue asetti ehdokkaakseen Siim Kallasin. Ennen viimeistä vaihetta, valitsijamieskokousta, Sosiaalidemokraattinen puolue luopui omasta ehdokkaastaan ja asettui Kaljurandin taakse.


title: Kimmo Nuotio

text: Kimmo Teppo Nuotio (s. 18. huhtikuuta 1959 Helsinki) on suomalainen oikeustieteen tohtori ja Helsingin yliopiston rikosoikeuden professori.


title: Kimmo Nuotio

text: Hän on toiminut Helsingin yliopistolla tutkijana valmistumisestaan lähtien vuodesta 1986. Hän on suorittanut varatuomarin arvoon oikeuttavan tuomioistuinharjoittelun Vantaan kihlakunnanoikeudessa vuonna 1991. Hän toimi Helsingin yliopiston Vaasan Oikeustieteellisen koulutuksen johtajana eri nimikkeillä vuosina 1996-2008. Rikosoikeuden professoriksi hänet nimitettiin 2009. Professori Nuotio kutsuttiin Suomalaisen tiedeakatemian jäseneksi vuonna 2012. Nuotio on toiminut Helsingin yliopiston oikeustieteellisen tiedekunnan dekaanina vuodesta 2010. Hän on Taideyliopiston hallituksen jäsen (2014-2016). Hänellä on tai on ollut luottamustehtäviä Helsingin yliopistossa yliopistokollegiossa samoin kuin Aleksanteri-instituutin, Tutkijakollegiumin sekä Kiinan oikeuden ja kiinalaisen oikeuskulttuurin keskuksen johtokunnissa.


title: Kimmo Nuotio

text: Nuotio on toiminut vierailevana tutkijana rikosoikeuden alan Max Planck -instituutissa Saksassa vuosina 1988 ja 1993. Hän on toiminut Jean Monnet Fellow’na Euroopan yliopistoinstituutissa Firenzessä vuosina 2000-2001.


title: Kimmo Nuotio

text: Nuotio on toiminut pitkään oikeusministeriön nimeämänä asiantuntijana rikosoikeuden alan lainvalmistelussa. Hän on myös usein kuulta asiantuntija eduskunnan valiokunnissa.


title: Kimmo Nuotio

text: Nuotio on kehittänyt oikeustieteen alan tohtorinkoulutusta toimimalla johtajana Suomen akatemian rahoittamassa valtakunnallisessa tohtorinkoulutusohjelmassa Oikeus muuttuvassa maailmassa vuosina 2007-2015. Hän toimi tutkimusryhmän johtajana Suomen akatemian rahoittamassa, professori Kaarlo Tuorin johtamassa tutkimuksen huippuyksikössä Foundations of European Law and Polity Research (2008-2013).


title: Kimmo Nuotio

text: Nuotio on toiminut tieteellisten järjestöjen johtotehtävissä (Oikeus- ja yhteiskuntatieteellinen yhdistys ry, Suomen oikeusfilosofinen yhdistys ry, Suomen kriminalistiyhdistys ry) sekä tieteellisten aikakauskirjojen toimituksissa (Oikeus, Retfärd, Haaste, Nordisk Tidsskrift for Kriminalvidenskab).


title: Kimmo Nuotio

text: Nuotio on ollut aktiivisesti kehittämässä oikeustieteellisen tiedekunnan kansainvälisiä suhteita sekä  Euroopassa että erityisesti Kiinan suuntaan.


title: Kimmo Nuotio

text: Kimmo Nuotio on ollut 1990-luvulta lähtien esillä mediassa esittämässä kannanottoja ajankohtaisista rikosoikeudellisista kysymyksistä. Dekaanina hän on edistänyt tiedekunnan oikeustieteellistä yhteistyötä Kiinan suuntaan Hän on mm. ollut esillä rasismin saattamisesta rikoslakiin, jotta rasismiin syyllistyneet saataisiin herkemmin tuomiolle. Helsingin Asema-aukion pahoinpitely tapauksessa Nuotio esitti että syytetty olisi ollu mahdollista tuomita myös "rasistisesta motiivista".


title: Kimmo Nuotio

text: Oikeustieteellisen tiedekunnan dekaani Nuotio aiheutti kohua antamalla 3. toukokuuta 2012 professori Vesa Majamaalle huomautuksen, jonka mukaan Majamaa esitti naisvastaisia ja ulkomaalaisvastaisia mielipiteitä arvostellessaan tiedekunnan henkilöstöpolitiikkaa. Professori Jukka Kekkosen mukaan kokoukseen osallistuneet parikymmentä professoria ymmärsivät Majamaan puheenvuoron ironisen retoriikan ja piti huomautusta, joka oli kurinpitotoimi, sananvapauden kannalta arveluttavana. Majamaa piti väittämää vääränä ja lähetti tiedekuntaan vastineen, jossa hän totesi huomautuksen jättävän pois olennaisimman osan hänen puheenvuoronsa sisällöstä. Professori Jukka Kekkosen mukaan kokoukseen osallistuneet parikymmentä professoria ymmärsivät Majamaan puheenvuoron ironisen retoriikan ja piti huomautusta, joka oli kurinpitotoimi, sananvapauden kannalta arveluttavana. Kokouksessa läsnä olleelle professori Juha Raitiolle huomautus oli täydellinen yllätys, eikä hän kokenut Majamaan kielenkäyttöä provosoivana.


title: UFC on Fox: Henderson vs. Diaz

text: UFC on Fox: Henderson vs. Diaz ("myös UFC on Fox 5") oli Ultimate Fighting Championshipin järjestämä vapaaottelu-tapahtuma. Se järjestettiin 8. joulukuuta 2012 Seattlessa, Washingtonissa.


title: UFC on Fox: Henderson vs. Diaz

text: Tapahtuman pääkamppailuna käytiin kevyensarjan hallitsen mestarin Benson Henderson ja hänen haastajan Nate Diazin välillä. Henderson voitti mestaruuden UFC 144 -tapahtumassa helmikuussa 2012 ja puolusti nyt toista kertaa mestaruuttaan.


title: UFC on Fox: Henderson vs. Diaz

text: Rafaello Oliveiran oli määrä otella Michael Chiesaa vastaan, mutta Oliveira jouttui jättämään kamppailun väliin murtuneen käden vuoksi. Hänet korvasi Marcus LeVesseur.


title: UFC on Fox: Henderson vs. Diaz

text: Palkitut ottelijat saivat 65 000 dollarin bonuksen.